Δεισιδαιμονίες και προλήψεις για την περίοδο της λοχείας από τον Εύξεινο Πόντο | Pontos News\n18 Ιούνιος 2013, 12:00 - Τελευταία Ενημέρωση: 5 Σεπτέμβριος 2014, 20:30\nΔεισιδαιμονίες και προλήψεις για την περίοδο της λοχείας από τον Εύξεινο Πόντο. Ιδιαίτερο λαογραφικό ενδιαφέρον παρουσιάζει η περίοδος της λοχείας της νέας μητέρας στον Πόντο. Ακολουθούν δεισιδαιμονίες και προλήψεις από την Κερασούντα, την Ινέπολη και τη Ματσούκα.\nΑπό τον πολύ πλούσιο κόσμο της λαογραφικής παράδοσης του Πόντου, ιδιαίτερο κομμάτι αποτελούν οι δεισιδαιμονίες και προλήψεις που άπτονται με τρόπους ζωής και δράσης που οι ρίζες τους χάνονται πίσω στους αιώνες, σε εποχές που ο άνθρωπος ζούσε κι ευημερούσε σε αγαστή συνεργασία με τη φύση μα και με έντονο φόβο απέναντι σε αυτήν. Από αυτές, η κατηγορία που αφορά την περίοδο της λοχείας της νέας μητέρας παρουσιάζει ιδιαίτερο ενδιαφέρον και δείχνει τόσο μέσα από το φόβο μην πάθουν κάτι μητέρα και παιδί όσο κι από τη φροντίδα που προσέφερε όλη η οικογένεια μα κι ο κοινωνικός περίγυρος στην λεχώνα και τη νέα ζωή που αυτή έφερε στον κόσμο, τη σπουδαιότητα που είχε η γέννηση ενός παιδιού στην Ποντιακή οικογένεια.\nΛόγω του μεγάλου αριθμού των σχετικών καταγραφών είναι σχεδόν αδύνατο να παρουσιαστούν όλες κι από όλες τις περιοχές. Εξάλλου αυτή είναι και η ομορφιά της Ποντιακής Λαογραφίας, με κάθε περιοχή να έχει κάτι καινούργιο κι όμορφο να σου δείξει. Επέλεξα ενδεικτικά λοιπόν τρεις γνωστές μας περιοχές, την Κερασούντα, την Ινέπολη και τη Ματσούκα μα και πάλι από αυτές για το παρόν πόνημα, κρατήθηκε ένας μικρός αριθμός δεισιδαιμονιών και προλήψεων, ώστε να διαφυλαχτεί το ευανάγνωστο του άρθρου.\nΠροσωπικά θεωρώ πως ο σύγχρονος τρόπος ζωής μας έχει αποκόψει από αυτόν τον τόσο πλούσιο σε ομορφιά και γνώσεις κόσμο και πολλάκις έχει παγιδέψει το νέο ζευγάρι σε φόρμες ζωής που δεν συνεισφέρουν στην ευζωία του. Ειδικά το παράδειγμα της λοχείας είναι ενδεικτικό της στρέβλωσης που έχει υποστεί η ίδια η φύση της γυναίκας και το πέρασμα των ορίων που αφορούν την χειραφέτηση της. Η νέα μητέρα για να αποδείξει πως είναι αυτεξούσια κι αυτόνομη δεν κρατά πλέον την περίοδο ανάπαυσης των 40 ημερών. Σε αυτό συνηγορούν και οι αυξημένες υποχρεώσεις που της επιβάλλουν η εργασία της μα και ο απρόσωπος τρόπος της σύγχρονης αστικής ζωής, οπού πού να βρεθεί οικείος ή φίλος να συνεισφέρει στο νέο ζευγάρι. Σαφώς και η λεχώνα δεν είναι ένα άρρωστο άτομο, βρίσκεται όμως σε μία περίοδο ζωής τέτοια που χρειάζεται να δυναμώσει το σώμα της με ανάπαυση και καλή τροφή και να ανοίξει το πνεύμα και την καρδιά της για να επιτευχθεί το ομαλό δέσιμο του νέου μέλους με την οικογένεια. Όλα αυτά χρειάζονται χρόνο και δεν μπορούν να συντελεστούν με τη γυναίκα να έχει επιστρέψει στις προηγούμενες απαιτητικές φόρμες ζωής αμέσως μετά τη γέννα κι εντελώς μηχανικά μα και με περισσό άγχος να εκτελεί τα μητρικά της καθήκοντα. Είναι ενδεικτική η σύγκριση του πόσες νέες μητέρες σήμερα θηλάζουν τα παιδιά τους, με το πόσες τα θήλαζαν παλαιότερα, καθώς βέβαια δεν πρέπει να ξεχνάμε πως και ο χρόνος θηλασμού έχει πέσει κατακόρυφα αλλά και η ποιότητα του επίσης, με τη σύγχρονη μητέρα μαζί με το γάλα να ταΐζει στο παιδί και το άγχος της «του να τα προλάβει όλα και στην εντέλεια».\nΈνα άλλο παράδειγμα είναι ο εγκλεισμός των 40 ημερών τόσο για την μητέρα όσο και για το βρέφος. Σήμερα αυτό έχει άρδην αλλάξει με νεογέννητα ασαράντιστα να βγαίνουν σε δημόσιους χώρους. Πανέμορφο θέαμα είναι η αλήθεια που πολύ γλυκά συναισθήματα ξεσηκώνει μα ας σκεφτούμε και λίγο αν ήσαν οι παλαιότεροι δεισιδαίμονες που δεν επέτρεπαν κάτι τέτοιο ή εμείς αμετροεπείς, που γνωρίζοντας πλέον κι επιστημονικά πως το βρέφος υπολείπεται αντισωμάτων, το εκθέτουμε σε τέτοιο κίνδυνο.\nΜελετώντας τον κόσμο που μας κληροδότησαν οι παλαιότεροι έχουμε την ευκαιρία να δούμε τη ζωή μας μέσα από μία άλλη οπτική, κάτι που βεβαίως δεν σημαίνει πως αποδέχομαι άκριτα και γυρνώ πίσω το χρόνο μα ότι αποκτώ κίνητρο για βαθύτερη σκέψη και δυνατότητα μέσω αυτής να αναπροσαρμόσω και να ισορροπήσω τη ζωή μου με στόχευση την ευζωία μου.\nΑς δούμε λοιπόν τώρα τι συνέβαινε στον Εύξεινο Πόντο κατά την περίοδο της λοχείας μέσα από τις δεισιδαιμονίες και τις προλήψεις.\nΣτην Κερασούντα, μόλις η μαμή ξεγεννούσε το μωρό και γινόταν το «φαλοκόψιμον», η κοπή και η περίδεση του ομφαλού δηλαδή, της δινόταν αντίδωρο ένα καρβέλι ψωμί. Το ψωμί το τοποθετούσαν στο κεφάλι της μαμής και πίστευαν πως έτσι το μικρό ελευθερώνονταν. Η μαμή φεύγοντας έπαιρνε το ψωμί μαζί της στο δικό της σπίτι.\nΜόλις γεννιόταν το πρώτο μωρό της οικογένειας, ο σύζυγος της λεχώνας έπρεπε να πάει με ψαλίδι στη βρύση του χωριού και 3 φορές να κόψει τη ροή του νερού.\nΓια 40 ημέρες πλην των οικείων της λεχώνας κανείς άλλος δεν έμπαινε στο σπίτι της μετά τη δύση του ήλιου. Αν αυτό όμως έπρεπε να γίνει ο επισκέπτης πρώτα καλωσορίζονταν σε άλλο δωμάτιο και μετά πλησίαζε το μικρό και τη μητέρα.\nΤις πρώτες ημέρες από τη γέννηση του το βρέφος έχει συχνά χρώμα ωχρό λόγω του λεγόμενου ίκτερου. Στην Κερασούντα για να φύγει αυτή η ωχρότης τύλιγαν το κεφαλάκι του μωρού με ύφασμα κίτρινο. Σε αυτό το κεφαλοδέσιμο συχνά προσέθεταν και ένα χρυσό αντικείμενο.\nΓια τη λεχώνα πίστευαν πως αν κοιμόταν με τα χέρια έξω από το σκέπασμα, τότε το μωρό μεγαλώνοντας ότι έπιανε στα χέρια του θα το πετούσε κάτω.\nΣτην Ινέπολη, η λεχώνα για 40 ημέρες δεν έβγαινε από το σπίτι.\nΓια επίσης 40 ημέρες δεν πλησίαζε ντουλάπια και κλειστούς αποθηκευτικούς χώρους.\nΌσο διαρκούσε η λοχεία η νέα μητέρα και το μικρό δεν έμεναν ποτέ μόνοι χωρίς κάποιον να τους προσέχει. Αν αυτός που πρόσεχε τη λεχώνα έπρεπε να λείψει άφηνε πλάι της αντικαταστάτη ένα σάρωθρο!\nΑν λεχώνα συναντούσε λεχώνα δεν έπρεπε να «κακονουνίσει», να σκεφθεί δηλαδή πως κακό θα έβρει το μικρό της. Αν αυτό γινόταν οι δύο γυναίκες φιλιόταν για να μην «τσαλαπατηθεί» το μικρό και η μία θήλαζε το παιδί της άλλης.\nΑν λεχώνα συναντούσε νεόνυμφη, ασπάζονταν η μία την άλλην.\nΣτις 40 ημέρες η λεχώνα πήγαινε με το παιδί στην εκκλησία και έπαιρνε την ευχή του σαραντισμού. Αν ήθελε γρήγορα να ξαναγίνει μητέρα, από την εκκλησία γυρνούσε γρήγορα στο σπίτι της χωρίς να σταματήσει πουθενά και φρόντιζε εκείνη την ημέρα το μικρό να κοιμηθεί ήσυχο και να ηρεμήσει απερίσπαστο από φωνές και φασαρίες. Μητέρες με πολλά παιδιά που δεν ήθελαν μία άμεση εγκυμοσύνη, συνηθίζονταν να πηγαίνουν το μικρό μετά το σαράντισμα σε φιλικά σπίτια.\nΌτι αφορούσε το ρουχισμό του νεογνού και ιδιαίτερα τα πανιά με τα οποία το άλλαζαν ή το τύλιγαν, όταν η ερχόταν η ώρα της απόρριψης τους, φρόντιζαν και τα έκαιγαν. Πίστευαν πως αν τα άφηναν να σαπίσουν, θα σάπιζε μαζί τους και το μικρό.\nΑν στο σπίτι υπήρχαν επισκέπτες, αυτοί έπρεπε να περιμένουν να κοιμηθεί το λεχούδι και μετά να φύγουν. Οι παλιότεροι πίστευαν πως αν έφευγαν πριν το παιδί κοιμηθεί, θα έπαιρναν και τον ύπνο του μικρού μαζί τους.\nΣτις άτυχες περιπτώσεις όπου η μητέρα έχανε τα παιδιά της βρέφη, γινόταν τάμα του βάρους του νεογέννητου σε κερί. Το τάμα αποστέλλονταν στην Παναγία. Αν η οικογένεια ήταν πολύ φτωχή και δεν μπορούσε να καλύψει την αγορά του κεριού, έστελναν στην Παναγία μια ισόβαρη το βρέφους πέτρα μα τους έμενε η υποχρέωση όταν τα οικονομικά τους γινόταν καλύτερα να την αντικαταστήσουν με το τάμα.\nΤο βρέφος δεν το έβγαζαν από το σπίτι νύχτα. Αν όμως τύχαινε αυτό, γιατί ήταν επίσκεψη σε σπίτι άλλων, τότε έπαιρναν ένα κομμάτι ψωμί από το σπίτι που έφευγαν και μόλις έφταναν στο δικό τους το πετούσαν έξωθεν και μετά έμπαιναν μέσα. Το ψωμί θεωρούνταν ως ανταπόδοση στα κακά πνεύματα για να τους αφήσουν ήσυχους, κάτι που συναντάμε και σε άλλα έθιμα όπως αυτά του γάμου, όπου η μάνα του γαμπρού πριν ξεκινήσει η γαμήλια πομπή τον προμηθεύει με τριγωνικό ψωμάκι με το οποίο ταΐζει στα σταυροδρόμια τα ξωτικά και τα δαιμόνια για να τον αφήσουν να περάσει.\nΌταν βρέφος έμπαινε για πρώτη φορά σε άλλο σπίτι οι νοικοκυραίοι του εύχονταν με αλεύρι. Έπαιρναν αλεύρι από δοχείο και το σταύρωναν με αυτό στο προσωπάκι για να γίνει παχουλό κι εύρωστο σαν το γεμάτο δοχείο. Μετά έπαιρναν αλεύρι ξανά και το πετούσαν ψηλά προς το ταβάνι ευχόμενοι: «ν’ἀσπρομαλλίσης και ἴσα μ΄ἐκεί πάνω να τρανέψης».\nΣτη περιοχή της Ματσούκας στο «σερανταήμερον τση λοχουσίας», έκαιγε στο σπίτι της λεχώνας η λεγόμενη «ακοίμετον καντήλαν», δηλαδή η καντήλα που δεν κοιμάται. Επρόκειτο για καντήλι που από τη στιγμή που το άναβαν δεν το άφηναν να σβήσει συντηρώντας το λάδι του. Αυτό το έκαμαν γιατί πίστευαν πως η λεχώνα χρειαζόταν βοήθεια και προστασία Θεού από τους κινδύνους του σαρανταημέρου όπως «το πάτεμαν» από τα δαιμονικά πνεύματα, «το μάϊσσωμαν», «τα μαείας», «τ΄ ὀμμάτ» κτλ.\nΓια τη λεχώνα πίστευαν πως βρισκόταν για 40 ημέρες σε σοβαρό κίνδυνο ζωής κι έλεγαν χαρακτηριστικά πως «τσή λοχούσας τό ποδάρ’ ούς να σερανταρίζ’, ‘ς σό ταφίν ἔν», δηλαδή μέχρι τον σαραντισμό της η λεχώνα έχει το ένα της πόδι στον τάφο. Εάν η λεχώνα αρρώσταινε, τότε έλεγαν πως «ἐμεταλοχούσεψεν».\nΓια 40 ημέρες οικείοι, συγγενείς και φίλοι πήγαιναν φαγητό στη λεχώνα για να μην κουράζεται με τις εργασίες του μαγειρέματος και «μεταλοχουσεύ». Θεωρούσαν πως αυτήν την περίοδο η γυναίκα χρειαζόταν εκλεκτή και ποικίλη τροφή για να συνέλθει ο οργανισμός της από την ταλαιπωρία της γέννας και την αιμορραγία των ημερών της λοχείας καθώς και να πάρει δυνάμεις για την περίοδο του θηλασμού. Τα φαγητά που της πήγαιναν τα ονομάτιζαν «παραμόνια».\n-Δεισιδαιμονίαι και προλήψεις Ινεπόλεως. Αλεξιάδης, Κωνσταντίνος Ι. Αρχείον Πόντου Τόμος 1\n- Δεισιδαιμονίαι και προλήψεις Κερασούντος. Αρχείον Πόντου Τόμος 1\n-Λαογραφικά Λαραχανής. Ελευθέριος Ε. Ελευθεριάδης\nΣτην φωτογραφία απεικονίζεται η Σελήνη Πεσεξίδου-Καρτάση με την κόρη της. Η φωτογραφία ανήκει στην Επιτροπή Ποντιακών Μελετών.\nΣυγκινητική εκδήλωση στο Αιγάλεω.\n5 Νοέμβριος 2019, 11:52\nΗ εικόνα της Παναγίας Σουμελά στο «Βέλος»\nΜετά αναχώρησε για τα υψώματα του Βερμίου όπου και φυλάσσεται.\n5 Νοέμβριος 2019, 14:42


Βαγγέλης Αποστόλου - Βουλευτής ΣΥΡΙΖΑ, Πρ. Υπουργός Αγροτικής Ανάπτυξης & Τροφίμων: Πρόγραμμα Υπουργού AA&T Β. Αποστόλου στη Νάξο για την Αγροτική Ενότητα του 15ου Συνεδρίου για την Παραγωγική Ανασυγκρότηση στο Νότιο Αιγαίο.\nΠρόγραμμα Υπουργού AA&T Β. Αποστόλου στη Νάξο για την Αγροτική Ενότητα του 15ου Συνεδρίου για την Παραγωγική Ανασυγκρότηση στο Νότιο Αιγαίο.\nΣτο πλαίσιο των εργασιών του 15ου Συνεδρίου για την Παραγωγική Ανασυγκρότηση στο Νότιο Αιγαίο: «Οι Κυκλάδες στην Πρώτη Γραμμή», θα πραγματοποιηθεί αύριο, Παρασκευή 1η Ιουνίου, η Συνεδρία για την «Αγροτική Ανάπτυξη, Αλιεία και Παραγωγική Ανασυγκρότηση», στο Πολιτιστικό Κέντρο Φιλωτίου στην Νάξο.\nΟ Υπουργός Αγροτικής Ανάπτυξης και Τροφίμων Βαγγέλης Αποστόλου θα βρίσκεται από το πρωί στη Νάξο όπου θα επισκεφθεί το Φράγμα Τσικαλαριού. Στη συνέχεια ο κ. Αποστόλου θα επισκεφθεί την ΕΑΣ Νάξου και έπειτα μεταποιητικές μονάδες του νησιού.\nΤο απόγευμα ο Υπουργός Αγροτικής Ανάπτυξης θα είναι ο κεντρικός ομιλητής της Ενότητας «Αγροτική Ανάπτυξη, Αλιεία και Παραγωγική Ανασυγκρότηση» (17:40 έως 20:30).\nΕτικέτες Επισκέψεις, Περιφέρεια


Μαριέττα Γιαννάκου: Νοσηλεύεται στο 251 ΓΝΑ - AstraTV\nΕίχε ατύχημα με το αμαξίδιό της πριν αρκετές ημέρες.\nΣε ΜΕΘ στο Γενικό Νοσοκομείο Αεροπορίας 251 νοσηλεύεται η Μαριέττα Γιαννάκου.\nΣυμφωνα με τις πρώτες πληροφορίες η βουλευτής της ΝΔ είχε ατύχημα με το αμαξίδιό της πριν αρκετές ημέρες με αποτέλεσμα η κατάσταση της υγείας της να επιδεινωθεί τα τελευταία 24ωρα.\nΛόγω της νοσηλείας της στο νοσοκομείο, η βουλευτής της ΝΔ δεν θα δώσει το παρών στη διεξαγωγή της ονομαστικής ψηφοφορίας στη Βουλή επί της πρότασης μομφής κατά της κυβέρνησης που κατέθεσε το μεσημέρι της περασμένης Πέμπτης ο ΣΥΡΙΖΑ-ΠΣ.\nΟι ίδιες πληροφορίες αναφέρουν ότι δεν θα καταφέρει να συμμετάσχει στην διαδικασία ούτε μέσω επιστολικής ψήφου.\nΣημειώνεται πως τον περασμένο Ιούνιο η πρωην υπουργός είχε ξανανοσηλευτεί στο στο 251 Γενικό Νοσοκομείο Αεροπορία, καθώς είχε αισθανθεί δύσπνοια κατά τη διάρκεια των διακοπών της.\nΗ Μαριέττα Γιαννάκου είχε δώσει επίσης μάχη και με τον κοροναϊό πέρσι τον Σεπτέμβριο καθώς διαγνώστηκε θετική και τέθηκε σε καραντίνα.\nΣχετικά άρθρα: ➤ Μαριέττα Γιαννάκου – Ξανά στο νοσοκομείο – Τι συμβαίνει με την υγεία της ➤ Θετική στον κοροναϊό η Μαριέττα Γιαννάκου


Εμφανίσεις: 6749 Συντάχθηκε από Παναγιώτα Χατζηγιαννάκη, Ιατρός Πνευμονολόγος.\nΣχόλιο «Μαμά, Μπαμπάς και Παιδιά»: Το «Μαμά Μπαμπάς και Παιδιά» υποστηρίζει το παιδί και την παραδοσιακή οικογένεια. Επιθυμεί για τα παιδιά να έχουν τη βέλτιστη σωματική και πνευματική υγεία. Είναι εναντίον κάθε μορφής παιδικής κακοποίησης ή περιθωριοποίησης. Η παιδεία που λαμβάνει ένα παιδί οφείλει να μην προσβάλλει τις αρχές της οικογένειάς του. Το παρακάτω άρθρο αφορά την προωθούμενη Ολιστικού τύπου Σεξουαλική Εκπαίδευση και βασίστηκε στις πληροφορίες που δίνουν οι ίδιοι οι πάροχοι των προγραμμάτων Ολοκληρωμένης Σεξουαλικής Εκπαίδευσης, τόσο του εξωτερικού όσο και οι εγκεκριμένοι από το Ελληνικό Υπουργείο Παιδείας.\nΟι γονείς, αφού ενημερωθούν για το περιεχόμενο των σχετικών προγραμμάτων, θα αποφασίσουν εάν τα προγράμματα εκφράζουν τις οικογενειακές αρχές και αξίες τους και θα αποφασίσουν για τον τρόπο που θα ασκήσουν τα γονεϊκά τους δικαιώματα στο ευαίσθητο ζήτημα της σεξουαλικής παιδείας των παιδιών τους.\nΤο «Ινστιτούτο Εκπαιδευτικής Πολιτικής» (ΙΕΠ) της πατρίδας μας έχει εγκρίνει (και θα εγκρίνει και στο μέλλον) για τα σχολεία μας προγράμματα με τα οποία γίνεται η εκπαίδευση των παιδιών μας στη νέα αντίληψη για τη σεξουαλικότητα και την οικογένεια.\nΗ διδακτέα ύλη είναι προγράμματα ώθησης των παιδιών προς συγκεκριμένες επιλογές ζωής και μορφές σεξουαλικής συμπεριφοράς, υπό τον μανδύα της υποστήριξης των Ανθρωπίνων Δικαιωμάτων, από φορείς που υποστηρίζονται από οργανισμούς όπως η UNICEF, η UNESCO, η WHO, η IPPF και άλλοι ανάλογοι.\nΗ αγωγή αυτή θα μπορούσε να αποκαλείται και εκπαίδευση στην ελευθεριότητα, τις αμφισβητούμενες σεξουαλικές επιλογές, την άμβλωση, την ικανοποίηση της γενετήσιας επιθυμίας σε ακατάλληλες στιγμές και με «ιδιαίτερους» τρόπους. Εκπαίδευση παρεχόμενη στο όνομα της σεξουαλικής ευχαρίστησης από άτομα που δεν έχουν λάβει την συγκατάθεση των γονέων, με ιδεολογικό προσανατολισμό. Εκπαίδευση που στο όνομα της σεξουαλικής ικανοποίησης, θυσιάζει το σεβασμό στη φύση του παιδιού, την υγεία του και τη μελλοντική ικανότητά του να κάνει σταθερή οικογένεια.\nΟ στόχος της σεξουαλικής αγωγής. Είναι το σχολείο ο κατάλληλος «δάσκαλος»;\nΔεν υπάρχει αμφιβολία ότι η εκπαίδευση των παιδιών περιλαμβάνει και το ευαίσθητο θέμα της εξοικείωσης με τη δημιουργία της ζωής. Αυτό είναι κάτι πολύ περισσότερο από μετάδοση γνώσης. Πρόκειται για διδασκαλία των παιδιών ώστε να αποδεχθούν τους εαυτούς τους και τους άλλους. Να ανακαλύψουν, να αποδεχθούν τη φύση τους ως άρρενα ή θήλεα άτομα, και να ζήσουν σύμφωνα με αυτή. Να μάθουν να δίνουν, αλλά και παίρνουν χαρά μέσα από μια σταθερή ετερόφυλη σχέση. Περιλαμβάνει επίσης την εξήγηση ότι η σεξουαλικότητα δεν είναι αυτοσκοπός, αλλά ότι οδηγεί προς έναν πολύ μεγαλύτερο σκοπό: να μεταβιβάσει το δώρο της ζωής από τη μία γενιά στην άλλη. Επιπρόσθετα η σεξουαλική αγωγή περιλαμβάνει και προάγει τις ικανότητές τους να γίνουν καλοί σύζυγοι, μητέρες και πατέρες.\nΕπομένως, η σεξουαλική εκπαίδευση έχει να κάνει περισσότερο με τη διαμόρφωση της προσωπικότητας του παιδιού παρά με την απλή τεχνική ‒ επιστημονική γνώση. Προϋποθέτει επίσης την ύπαρξη μιας οικείας, υπεύθυνης, και ταυτόχρονα σεβαστής σχέσης μεταξύ του εκπαιδευτή και του παιδιού.\nΟ καλύτερος τρόπος για να εκπαιδεύσει κανείς ένα παιδί στα θέματα αυτά είναι να χρησιμεύσει ο ίδιος ως ένα αξιόπιστο μοντέλο του ρόλου, και να συζητά με εκείνο λαμβάνοντας υπόψη την ηλικία και το επίπεδο ωριμότητάς του. Με βάση τα ανωτέρω είναι από την αρχή αμφισβητήσιμο το εάν το σχολείο και ο εκάστοτε εκπαιδευτικός είναι το καλύτερο μέρος για ένα παιδί να μάθει για τα γεγονότα της ζωής και όχι στο σπίτι του.\nΑρχή της δημιουργίας των Ολοκληρωμένων Προγραμμάτων Σεξουαλικής εκπαίδευσης – Comprehensive Sexual Education (CSE) ‒ και του προγράμματος Αναπαραγωγικής και Σεξουαλικής Υγείας – Sexual and Reproductive Health(SRH).\nΟ Αlfred Kinsey, (https://en.wikipedia.org/wiki/Alfred_Kinsey) ένας Αμερικανός βιολόγος, υπήρξε ο πατέρας της επανάστασης των σεξουαλικών δικαιωμάτων. Τα Ολοκληρωμένα ή Ολιστικά Προγράμματα Σεξουαλικής Εκπαίδευσης (CSE), ξεκίνησαν από τη δόλια έρευνα του Δρ. Alfred Kinsey, ο οποίος το 1947 ίδρυσε το Ινστιτούτο Kinsey για το Βιολογικό φύλο, τη Ταυτότητα Φύλου και την Αναπαραγωγή στο Πανεπιστήμιο της Ιντιάνα, προκειμένου να διεξάγει έρευνα για την ανθρώπινη σεξουαλικότητα.\nΟ Αlfred Kinsey με την έρευνά του, (www.comprehensivesexualityeducation.org/cse-facts/the-history-agenda-behind-cse/), θέλησε να αποδείξει ότι τα παιδιά είναι σεξουαλικά από τη γέννησή τους και ότι ασύδοτες σεξουαλικές συμπεριφορές όλων των ειδών είναι κυρίαρχες μεταξύ ατόμων όλων των ηλικιών και ως εκ τούτου οφείλουν να θεωρούνται φυσιολογικές και υγιείς. Πίστευε ότι η έρευνά του θα αλλάξει τους καθιερωμένους κανόνες και τα σεξουαλικά πρότυπα για το φύλο μέσα στη κοινωνία. Και πραγματικά έκανε μεγάλη ζημιά.\nΟι φιλοσοφίες του Kinsey για την ανθρώπινη σεξουαλικότητα, όπως προέκυψαν από την «σεξουαλική έρευνά του», έβαλαν τις βάσεις και εγκαθίδρυσαν τις «επιστημονικές» αισχρότητες, στις οποίες βασίστηκαν ακολούθως τα ολοκληρωμένα προγράμματα σεξουαλικής διαπαιδαγώγησης, που διδάσκουν στα παιδιά όλων των ηλικιών ότι έχουν δικαίωμα στη σεξουαλική γνώση και τη σεξουαλική ευχαρίστηση. Η «έρευνα» του Kinsey έχει χρησιμοποιηθεί επιπρόσθετα για την απελευθέρωση των νόμων που περιορίζουν τη σεξουαλική συμπεριφορά, τη μείωση των τιμωριών για τους καταχραστές της σεξουαλικής ελευθερίας, την προώθηση του αυνανισμού, του προγαμιαίου σεξ και της ομοφυλοφιλίας, θεωρουμένων όλων ως υγιών και φυσιολογικών.\nΩστόσο, είναι γνωστό ότι η έρευνα του Kinsey δεν θεμελιώθηκε σε έντιμες πρακτικές. Βασίστηκε σε κάποιο ποσοστό σε συνεντεύξεις με φυλακισμένους εγκληματίες, πόρνες και παιδεραστές και όχι σε συνήθη λειτουργικά μέλη της κοινωνίας, παρά το ότι ο Kinsey ισχυρίστηκε ότι τα ευρήματά του αφορούσαν στον γενικό πληθυσμό.\nΤα ευρήματα του Kinsey προέκυψαν εν μέρει από τη σεξουαλική κακοποίηση παιδιών από παιδόφιλους. Σε συγκεκριμένο πίνακα του βιβλίου του (table 34 στο Sexual Behavior in the Human Male) καταδεικνύεται η σεξουαλική κακοποίηση βρεφών, νηπίων και μεγαλύτερων παιδιών, που βιάσθηκαν από παιδόφιλους, για να τους προκαλέσουν οργασμούς που καταγράφηκαν σε χρονομέτρηση 24ώρων. Ο Kinsey ισχυρίσθηκε ότι εκείνος ποτέ δεν ζήτησε από τους άντρες να βιάσουν τα παιδιά, απλά ανέφερε τα «επιστημονικά στοιχεία» που οι ίδιοι του έστειλαν. Ο Kinsey ισχυρίστηκε επίσης ότι αυτή η «έρευνα» κατέδειξε ότι τα παιδιά έλαβαν σεξουαλική ευχαρίστηση από τη σεξουαλική τους κακοποίηση, ακόμα κι αν έκλαιγαν, κραύγαζαν ή χτυπιόνταν από αντίδραση. Οι οργασμοί αφορούσαν τριακόσια παιδιά, ηλικίας από δύο μηνών έως 15 ετών, που εβιάζοντο – κατά την αρχική ομολογία του Κίνσεϋ ‒ από εννέα παιδόφιλους, που αργότερα «έγιναν ένας», ή ήταν στοιχεία που ελήφθησαν από μαρτυρίες γονέων, δασκάλων ή αναμνήσεις των παιδιών.\nΠαρατίθεται ο διαβόητος πίνακας 34:\nΣτη βιογραφία του Kinsey, ο Τζέιμς Τζόουνς γράφει, ότι ο Kinsey ήταν ένα έντονα προβληματικό άτομο με παράξενες σεξουαλικές προτιμήσεις, γνωστός αμφιφυλόφιλος, μπερδεμένος, με μαζοχιστική σεξουαλική συμπεριφορά.\nΤο Ινστιτούτο Kinsey συνεχίζει και σήμερα τη σεξουαλική του έρευνα και μάλιστα έχει συμβουλευτικό ρόλο στα Ηνωμένα Έθνη, ώστε οι αντιλήψεις του να χρησιμοποιηθούν για να προωθήσουν τη ριζοσπαστική σεξουαλική τους ατζέντα σε ολόκληρο τον κόσμο. Το Ινστιτούτο Kinsey ενέπνευσε το σχηματισμό του Συμβουλίου Πληροφοριών και Εκπαίδευσης για τις Σεξουαλικές Σχέσεις των Ηνωμένων Πολιτειών (SIECUS), το οποίο είχε δεσμούς (εφόσον από αυτήν ιδρύθηκε) με την Planned Parenthood, τον μεγαλύτερο διεκπεραιωτή αμβλώσεων στις ΗΠΑ. Ο διεθνής τομέας της Planned Parenthood (International Planned Parenthood Federation, IPPF) με τον SIECUS προωθούν την ενσωμάτωση της σεξουαλικής έρευνας του Kinsey στη σεξουαλική παιδεία των παιδιών παγκοσμίως, μέσω του ΟΗΕ. Το SIECUS συνεργάζεται με τον Οργανισμό Ηνωμένων Εθνών για την Εκπαίδευση, Επιστήμη και Πολιτισμό (United Nations Educational, Scientific and Cultural Organization ), τη γνωστή UNESCO, και η Nanette Eckert του SIECUS είναι μία από τις κύριες συγγραφείς των εξαιρετικά αμφιλεγόμενων Διεθνών Οδηγιών για την Εκπαίδευση της Σεξουαλικότητας της UNESCO. Το SIECUS, κατά την ομολογία των συγγραφέων, έδωσε τις κατευθυντήριες οδηγίες για τη συγγραφή του βοηθήματος σεξουαλικής εκπαίδευσης «Παίζω με το Φρίξο και μαθαίνω για το σώμα μου», που προορίζεται για τα νήπια της πατρίδας μας.\nΤις τελευταίες δεκαετίες, μετά τη πολιτιστική επανάσταση του 1968, την δημιουργία του αντισυλληπτικού χαπιού (αλλά και άλλων μέσων αποφυγής εγκυμοσύνης) και τη νομιμοποίηση των αμβλώσεων τις δεκαετίες 70 και 80, προέκυψε μια αλλαγή στη σεξουαλική συμπεριφορά κυρίως των γυναικών και αποσύνδεση της αναπαραγωγικής με τη σεξουαλική λειτουργία. (www.bzgawhocc.de/fileadmin/user_upload/WHO_BZgA_Standards_English.pdf – 1.2. Historical context of sexuality education in schools)\nΤα παραπάνω, σε συνδυασμό με την εύκολη διάδοση των ιδεών από τα Social Media, την πολιτικοποίηση της σεξουαλικής διαπαιδαγώγησης, την απομάκρυνση από την θρησκευτική πίστη και την ανάπτυξη της ιατρικής στο θέμα των σεξουαλικώς μεταδιδόμενων λοιμώξεων, απετέλεσαν το πρόσφορο έδαφος για την προώθηση των προγραμμάτων της CSE .\nΕπίσημη Θεμελίωση και Ορισμός της CSE (Comprehensive Sexual Education). Πρόγραμμα Δράσης ICPD+25.\nΩς συνέπεια των συνθηκών που σταδιακά διαμορφώθηκαν, δημιουργήθηκε μια σειρά προγραμμάτων παροχής πληροφοριών και δεξιοτήτων για την προστασία της σεξουαλικής και αναπαραγωγικής υγείας (Sexual and Reproductive Health, SRH) και τη για τη διεκδίκηση των σεξουαλικών δικαιωμάτων. Τα πρώτα, αναπτύχθηκαν στη Σουηδία το 1955, στη Γερμανία το 1968, στην Αυστρία, Ελβετία, και Ολλανδία το 1970, και προοδευτικά τέλος 20ου και αρχή 21ου αι. στην Αγγλία, Γαλλία, Ισπανία, Πορτογαλία και μετά την πτώση του Κομμουνισμού στις πρώην κομμουνιστικές χώρες. (www.bzga-whocc.de/fileadmin/user_upload/WHO_BZgA_Standards_English.pdf ‒ 1.5. Europe in a global perspective)\n1. Τα προγράμματα που βασίζονται στην εγκράτεια ως τον γάμο.\nΗ εκπαίδευση παρέχει γνώσεις Βιολογίας του ανδρικού και γυναικείου οργανισμού και των Σεξ. Μεταδιδόμενων νοσημάτων. Προφυλάσσει από την ανεπιθύμητη εγκυμοσύνη και τα σεξουαλικώς μεταδιδόμενα νοσήματα μέσω της συνειδητής εγκράτειας ως τον γάμο. Προτρέπει στην απόκτηση δεξιοτήτων για μια ευτυχισμένη σεξουαλική σχέση με τον σύζυγο.\n2. Τα προγράμματα που αναφέρουν και την εγκράτεια, αλλά κυρίως εκπαιδεύουν στην αντισύλληψη και στις λεγόμενες ασφαλείς πρακτικές. Η εγκράτεια εδώ θεωρείται πρακτικά ανέφικτος ή ψυχολογικά ασφυκτικός στόχος. Τα άτομα έχουν ελεύθερες σχέσεις.\n3. Τα ολοκληρωμένα προγράμματα, η ολιστική προσέγγιση της σεξουαλικής εκπαίδευσης, τα οποία βασίζονται στην αντίληψη πως τα σεξουαλικά δικαιώματα είναι βασικό ανθρώπινο δικαίωμα και τα παιδιά έχουν δικαίωμα από την παιδική τους ηλικία στη σεξουαλική εκπαίδευση και πληροφόρηση. (WHO Sexual Health Definition 2002 – www.bzga-whocc.de/fileadmin/user_upload/WHO_BZgA_Standards_English.pdf (σελ 17-18)\nΑυτά τά προγράμματα ήλθαν για να αντικαταστήσουν όλα τα άλλα προγράμματα τύπου 1 και 2, που θεωρήθηκαν ανεπαρκή από άποψη ενημέρωσης και ανάπτυξης δεξιοτήτων, μη ρεαλιστικά ως προς την κοινωνική πραγματικότητα και τις νέες ανάγκες, ή ως προκαλούντα φόβο στους νέους με το περιεχόμενο τους σχετικά με τις συνέπειες της σεξουαλικής δραστηριότητας.\nΤο 1994 αναπτύχθηκε το Πρόγραμμα Δράσης της Διεθνούς Διάσκεψης για τον Πληθυσμό και την Ανάπτυξη (International Conference on Population and Development (ICPD) Programme of Action), που αναφέρεται συχνά και ως «Ατζέντα του Καΐρου», το οποίο καλεί ρητά τις κυβερνήσεις να παρέχουν ολοκληρωμένη σεξουαλική εκπαίδευση για την προώθηση της ευημερίας των εφήβων, καθορίζοντας και τα βασικά χαρακτηριστικά αυτής της εκπαίδευσης. (www.sciencedirect.com/science/article/pii/S1054139X14003450)\nΤο πρόγραμμα ICPD, το οποίο ανήκει στην κατηγορία των προγραμμάτων Ολοκληρωμένης Σεξουαλικής Εκπαίδευσης (CSE), υποστηρίζεται με συνέπεια από διεθνής Οργανισμούς όπως ο UNFPA, η UNESCO, ενώ υφίσταται συνεχείς αναθεωρήσεις που επιβεβαιώνουν τους αρχικούς στόχους του. Η τελευταία του έκδοση, ICPD+25, πιστοποιήθηκε στο Ναϊρόμπι της Κένυας, το Νοέμβριο 2019, (www.safeabortionwomensright.org/icpd25-nairobi-international-campaign-panel/) και καθορίζει πως η εκπαίδευση πρέπει να έχει τα εξής χαρακτηριστικά: να πραγματοποιείται τόσο στα σχολεία όσο και σε τοπικό κοινοτικό επίπεδο, να είναι προσαρμοσμένη με την ηλικία, να αρχίζει το νωρίτερα δυνατό και να υιοθετεί την ώριμη λήψη αποφάσεων από τα παιδιά.\nΤα προγράμματα Δράσης της ICPD+25 αφορούν όχι μόνο την SRH (Sexual and Reproductive Health), αλλά επιπρόσθετα η ICPD+25 ενισχύει την Ολοκληρωμένη Σεξουαλική Διαπαιδαγώγηση (CSE) ως μέρος της «προώθησης της ευημερίας των εφήβων, της ενίσχυσης της ισότητας των φύλων, της υπεύθυνης σεξουαλικής συμπεριφοράς, για την προστασία τους από την πρώιμη και ανεπιθύμητη εγκυμοσύνη, το HIV/AIDS, τη σεξουαλική κακοποίηση, την αιμομιξία και τη βία». Τα φύλα εδώ νοούνται ως genders (δηλαδή αυτοπροσδιοριζόμενα φύλα) και όχι ως τα βιολογικά φύλα.\nΒασικές αρχές στις οποίες βασίζονται τα προγράμματα της Ολοκληρωμένης Σεξουαλικής εκπαίδευσης.\nΤα παιδιά είναι φυσικά σεξουαλικά από τη γέννησή τους, η έκφραση της σεξουαλικότητας είναι βασικό ανθρώπινο δικαίωμα, οι περιορισμοί στη σεξουαλική έκφραση ή δραστηριότητα, παραβιάζουν τα βασικά ανθρώπινα σεξουαλικά τους δικαιώματα.\nΓια την καλή υγεία, τόσο τα παιδιά όσο και οι ενήλικες, θα πρέπει να έχουν τακτικές σεξουαλικές εμπειρίες, είτε μόνοι τους (αυνανισμός) είτε με άλλα άτομα και των δύο φύλων.\nΤο δικαίωμα στη σεξουαλική ευχαρίστηση, ακόμη και στις νεότερες ηλικίες, είναι ένα πρωταρχικό ανθρώπινο δικαίωμα που υπερισχύει έναντι δικαιωμάτων άλλων ατόμων.\nΤα παιδιά έχουν το δικαιώματα του απορρήτου και της εμπιστευτικότητας, που υπερτερεί του δικαιώματος των γονέων τους να τα καθοδηγούν ως προς την ανθρώπινη σεξουαλικότητα.\nΤα παιδιά έχουν δικαίωμα στην άμβλωση και τις σεξουαλικές σχέσεις χωρίς τη γνώση και τη συγκατάθεση των γονέων τους.\nΟι περισσότεροι κοινωνικοί κανόνες που αφορούν στη σεξουαλικότητα και την ταυτότητα φύλου, ειδικά εκείνοι που βασίζονται σε θρησκευτικές πεποιθήσεις, είναι καταπιεστικοί και ανθυγιεινοί και πρέπει να αλλάξουν.\nΤα προγράμματα της CSE, προσποιούνται πως είναι «ουδέτερα» όσον αφορά τις πολιτισμικές και ηθικές αξίες, αλλά αυτή η προσποιητή «ουδετερότητα», χαρακτηρίζεται από την πλήρη και σκόπιμη απουσία οποιουδήποτε ηθικού ‒ θρησκευτικού θεμελίου και οποιασδήποτε σχέσης με την αναπαραγωγή. Κατόπιν τούτου, όλοι οι πιθανοί τρόποι χρήσης των αναπαραγωγικών οργάνων είναι εξίσου καλοί και εξυπηρετικοί.\nΤα παιδιά έχουν το δικαίωμα να πειραματίζονται με ποικίλες σεξουαλικές ταυτότητες και προσανατολισμούς και συμπεριφορές, προκειμένου να αναπτύξουν μια υγιή σεξουαλικότητα.\nΟι νέοι πρέπει να επιστρατευτούν στην καταπολέμηση της «ομοφοβίας», της «τρανσφοβίας» και του «ετεροσεξισμού» και να γίνουν ακτιβιστές για τα σεξουαλικά τους δικαιώματα.\nΗ νεολαία πρέπει να συμμετέχει στο σχεδιασμό και την εφαρμογή των προγραμμάτων της CSE\nΤα παιδιά, βάσει των διεθνώς αναγνωρισμένων δικαιωμάτων υγείας και εκπαίδευσης, έχουν δικαίωμα σε όλες τις σεξουαλικές πληροφορίες, χωρίς λογοκρισία και χωρίς τη συγκατάθεση των γονέων.\nΠηγές για το θέμα:\nΠοιοι συνεργάζονται στη προώθηση αυτών των προγραμμάτων;\nΟι Διεθνείς οργανισμοί (www.comprehensivesexualityeducation.org/cse-facts/what-is-cse/organizations-in-support-of-cse/) που συνεργάζονται στην επιτυχία των προγραμμάτων CSE, είναι αμέτρητοι. Θα αναφέρουμε τους γνωστότερους εξ αυτών. Εκτός από τον SIECUS και την UNESCO, είναι ο Διεθνής Τομέας της Planned Parenthood, δηλ. ο International Planned Parenthood Federation (IPPF), η Διεθνής Τεχνολογική καθοδήγηση για την Εκπαίδευση στην Σεξουαλικότητα, δηλ. η The International Technical Guidance on Sexuality Education (ITGSE), η οποία φέρει το λογότυπο του UNAIDS (Joint United Nations Programme on HIV and AIDS, το οποίο είναι το Κοινό Πρόγραμμα των Ηνωμένων Εθνών για τον HIV και το AIDS), φορείς σχετιζόμενοι με τον ΟΗΕ όπως η UNICEF, UNFPA, η Παγκόσμια Οργάνωση Υγείας (WHO), η American Academy of Pediatrics, η World Association of Girl Guides and Girl Scouts (WAGGGS), το U.S. Centers for Disease Control (CDC). Οι οργανισμοί αυτοί δρουν μέσω εντύπων και οργανωμένων ακτιβιστών, ενώ έχουν συμπαράσταση οικονομική και ηθική από πλήθος άλλων οργανώσεων.\nΣτην Ελληνική προωθητική ομάδα (www.onassis.org/el/whats-on/onassis-sexuality-education-day) συνεργάζονται διάφοροι ακτιβιστές του χώρου, πανεπιστημιακοί, συγγραφείς, κοινωνιολόγοι, οικογενειακοί ψυχοθεραπευτές, εκπαιδευτικοί Πρωτοβάθμιας και Δευτεροβάθμιας Εκπαίδευσης, οι οποίοι, μέσω έγκρισης από το Ελληνικό Υπουργείο Παιδείας, προωθούν προγράμματα από φορείς όπως ο Παγκόσμιος Οργανισμός για τη Σεξουαλική Υγεία (SIECUS), ο τομέας Αντιμετώπισης του Εκφοβισμού στα Σχολεία και τον Κυβερνοχώρο της UNESCO, το Ελληνικό Τμήμα της Διεθνούς Αμνηστίας, ο Σύλλογος Οροθετικών Ελλάδος «Θετική Φωνή», η Στέγη του Ιδρύματος Ωνάση, το Homo Evolution, το «Κέντρο Ζωής», το «Πολύχρωμο Σχολείο», και οι υποστηρικτικοί φορείς του, δηλαδή: ο «Τόπος Ψυχοθεραπείας», ο ΟΚΑΝΑ, Color Youth, Οικογένειες Ουράνιο Τόξο, Σωματείο Υποστήριξης Διεμφυλικών ΛΟΑΤ ΑμεΑ, ΟΛΚΕ Ομοφυλοφιλική & Λεσβιακή Κοινότητα Ελλάδας, Proud Seniors Greece – Ομάδα Υποστήριξης ΛΟΑΤΚΙ Ατόμων Ηλικίας 50 και Άνω, Athens Pride (Φεστιβάλ Υπερηφάνειας Αθήνας), Thessaloniki Pride (Φεστιβάλ Υπερηφάνειας Θεσσαλονίκης), Γραμμή Ψυχολογικής Στήριξης «11528 – ΔΙΠΛΑ ΣΟΥ». (www.iep.edu.gr/el/thematiki-evdomada-2018-2019/foreis-them-evd/polyxromo-sxoleio-evaisthitopoiisi-mathitrion-mathiton-se-zitimata-seksoualikoy-prosanatolismoy-taftotitas-fylou-ekfrasis-fylou-kai-xaraktiristikon-fylou)\nΟι ανωτέρω οργανισμοί, αλλά κυρίως ο UNFPA και η UNESCO, ενέκριναν στο πλαίσιο της προώθησης της CSE (Comprehensive Sexual Education) τη δημιουργία κοινωνικού πλαισίου ειδικού για τη λειτουργικότητα των φύλων.\nΟι βασικοί πυλώνες στους οποίους βασίζεται το προωθούμενο από την CSE ΚΟΙΝΩΝΙΚΟ ΠΛΑΙΣΙΟ είναι:\n(1) Τα ανθρώπινα δικαιώματα και οι πανανθρώπινες αξίες ως βάση όλων των διεκδικήσεων. Τα σεξουαλικά δικαιώματα επιθυμούν να θεωρούνται ως ισότιμα με τα άλλα ανθρώπινα δικαιώματα.\n(2) Οι λεπτομερείς και επιστημονικά ακριβείς πληροφορίες σχετικά με τα ανθρώπινα δικαιώματα, τα στερεότυπα των φύλων, τις εξουσιαστικές σχέσεις (συμπεριλαμβανομένης της συγκατάθεσης και της λήψης αποφάσεων, του σεξουαλικού εξαναγκασμού, τη βία από τον σύντροφο και τη βία λόγω του σεξουαλικού προσανατολισμού και της σεξουαλικής ιδιαιτερότητας). Οι πληροφορίες θα βασίζονται στην επιστήμη και όχι στο θρησκευτικό φονταμενταλισμό, θα είναι δε προσανατολισμένες στα πραγματικά γεγονότα της κοινωνίας και όχι σε μη ρεαλιστικές ιδεολογίες (π.χ περί εγκράτειας ή περί συζυγικής πιστότητας), από τη στιγμή που αυτές δεν εφαρμόζονται στη πράξη.\n(3) Η εστίαση στο φύλο (ως προσωπική επιλογή, gender, και όχι ως βιολογικό φύλο), με έμφαση στα στερεότυπα του φύλου και την ισότητα των φύλων, το οποίο αναφέρεται και ως αυτόνομο θέμα, αλλά και ως στοιχείο που εμπλουτίζει άλλα θέματα της σεξουαλικής εκπαίδευσης. Το περιεχόμενο αυτού του θέματος συνδυάζεται με τις προσπάθειες να κρατηθούν τα κορίτσια στο σχολείο και να προωθηθεί ένα ισότιμο μαθησιακό περιβάλλον.\n(4) Η δημιουργία ασφαλούς και υγιούς περιβάλλοντος εκμάθησης μέσα στο σχολείο.\n(5) Η δημιουργία αποτελεσματικών διδακτικών προσεγγίσεων, που να είναι συμμετοχικές, να βοηθούν τους μαθητές να εξατομικεύσουν τις πληροφορίες και να ενισχύσουν τις δεξιότητές τους στην επικοινωνία, τη λήψη αποφάσεων και την κριτική σκέψη.\n(6) Η υποστήριξη της νεολαίας για συμμετοχή της (κοινωνικός ακτιβισμός) στο σχεδιασμό προγραμμάτων που αφορούν την κοινότητα, αλλά και στην ενδυνάμωση των μαθητών, ώστε να πάρουν στα χέρια τους τη ζωή και να γίνουν ηγέτες στις κοινότητές τους.\n(7) Η πολιτισμική καταλληλότητα και προσαρμογή ανάλογα με τις ανάγκες για διαφορετικούς υποπληθυσμούς.\n(8) Η ενεργός παρέμβαση σε κάθε κράτος από ακτιβιστές στους φορείς που κατευθύνουν την νεολαία, όπως Υπουργεία Υγείας, Παιδείας, Αθλητισμού, αλλά και Δικαιοσύνης για να κατοχυρωθούν όλα τα ανωτέρω Νομοθετικά.\nwww.unfpa.org/sites/default/files/pub-pdf/UNFPAEvaluationWEB4.pdf (8.1. Defining Basic Principles for CSE Programmes)\nΠαγκόσμια Οργάνωση Υγείας (WHO): Σεξουαλική Υγεία, Ανθρώπινα Δικαιώματα κι ο Νόμος.\nΤο 2015 η Παγκόσμια Οργάνωση Υγείας (WHO) και ειδικότερα ο Διεθνής Τομέας της, εξέδωσε τεύχος με τίτλο: «Σεξουαλική Υγεία, Ανθρώπινα Δικαιώματα κι ο Νόμος» («Sexual health, Human Rights and the Law», WHO, 2015). Το κείμενο αυτό είναι ένας οδηγός νομικής προώθησης στα κράτη του κόσμου των αρχών της CSE.\nΕδώ αναφέρεται πως: «Τα κράτη έχουν υποχρέωση να εναρμονίσουν τους νόμους και τους κανονισμούς τους, που επηρεάζουν τη σεξουαλική υγεία, με τους νόμους για τα ανθρώπινα δικαιώματα. Η άρση των εμποδίων στην πρόσβαση σε πληροφορίες και υπηρεσίες σεξουαλικής υγείας και η θέσπιση νόμων και κανονισμών, που αποσκοπούν στη στήριξη και προαγωγή της σεξουαλικής υγείας, είναι ενέργειες που συνάδουν με την παγκόσμια στρατηγική για την αναπαραγωγική υγεία της Παγκόσμιας Οργάνωσης Υγείας, όπως αυτή υιοθετήθηκε από το World Health Assembly το 2004».\nΌπως αναφέρεται στο εν λόγω τεύχος (σελ. 9, Excecutive Summary), «Η Σεξουαλική υγεία σήμερα είναι ευρέως κατανοητή ως μια κατάσταση σωματικής, συναισθηματικής, ψυχικής και κοινωνικής ευημερίας σε σχέση με τη σεξουαλικότητα. Δεν περιορίζεται σε ορισμένες μόνο πτυχές της αναπαραγωγικής υγείας, όπως τη δυνατότητα ελέγχου της γονιμότητας μέσω της πρόσβασης στην αντισύλληψη και τις αμβλώσεις, την απουσία σεξουαλικά μεταδιδόμενων λοιμώξεων, τη σεξουαλική δυσλειτουργία και τα επακόλουθα της σεξουαλικής βίας ή τον ακρωτηριασμό των γυναικείων γεννητικών οργάνων.\n»Αλλά επιπρόσθετα, περιλαμβάνει τη δυνατότητα να έχουν τα άτομα ευχάριστες και ασφαλείς σεξουαλικές εμπειρίες, απαλλαγμένες από εξαναγκασμό, διακρίσεις και βία. Πράγματι, έχει καταστεί σαφές ότι η ανθρώπινη σεξουαλικότητα περιλαμβάνει πολλές διαφορετικές μορφές συμπεριφοράς και έκφρασης και ότι η αναγνώριση της ποικιλότητας της σεξουαλικής συμπεριφοράς και έκφρασης συμβάλλει στη γενική αίσθηση ευημερίας και υγείας των ανθρώπων».\nΣυνεπώς, κατά τη WHO, θεωρείται Σεξουαλική και Αναπαραγωγική Υγεία: Η πρόσβαση στην ασφαλή άμβλωση, οι ασφαλείς και ευχάριστες σεξουαλικές δραστηριότητες, η αναγνώριση της ποικιλότητας της σεξουαλικής έκφρασης και συμπεριφοράς». Περιλαμβάνεται, επίσης, η νομιμοποίηση καταστάσεων, όπως της εργασίας στη βιομηχανία του σεξ, των γάμων ατόμων του ιδίου φύλου, την υποχρέωση των κυβερνήσεων να παρέχουν στα trans άτομα ορμόνες, πρόσβαση στην επείγουσα αντισύλληψη, στο εκτρωτικό χάπι, χειρουργικές επεμβάσεις αλλαγής φύλου ως υπηρεσίες υγείας, την εμπιστευτικότητα και ασφάλεια των αμβλώσεων, την επαρκή θεραπεία του HIV, των ΣΜΝ, το δικαίωμα στη σεξουαλική πληροφόρηση, την αποδοχή των σχέσεων εκτός γάμου, την αποποινικοποίηση της εκ προθέσεως μετάδοσης του HIV κλπ.\nΣτη σελίδα 41 του εν λόγω τεύχους («Sexual health, Human Rights and the Law», WHO, 2015), αναφέρεται πως: «Σύμφωνα με τις αναπτυσσόμενες ικανότητές τους, τα παιδιά πρέπει να έχουν πρόσβαση σε εμπιστευτική καθοδήγηση και συμβουλές χωρίς τη συγκατάθεση ενός γονέα ή νόμιμου κηδεμόνα, όπου αυτό θεωρείται κατάλληλο από τους επαγγελματίες που εργάζονται με το παιδί, προκειμένου να εξυπηρετηθούν τα συμφέροντα του παιδιού. Τα κράτη πρέπει να αναθεωρήσουν και να εξετάσουν το να επιτρέπουν στα παιδιά να συναινούν σε ορισμένες ιατρικές αγωγές και ιατρικές υπηρεσίες, χωρίς την άδεια ενός γονέα ή κηδεμόνα, όπως είναι ο έλεγχος για HIV λοίμωξη και οι υπηρεσίες σεξουαλικής και αναπαραγωγικής υγείας, συμπεριλαμβανομένης της εκπαίδευσης, που όχι μόνο παρέχει πληροφορίες, αλλά και αναπτύσσει δεξιότητες προσωπικής επικοινωνίας που συνδέονται με θετικά αποτελέσματα για την υγεία». Το παράδοξο είναι πως ενώ αντιλαμβάνονται πως για να προστατευτούν τα κορίτσια πρέπει να ανέβει η νόμιμη ηλικία γάμου, ωστόσο δεν εμποδίζεται το κορίτσι από το να έχει σχέσεις από νεαρότατη ηλικία δικαιωματικά.\nΚατόπιν των ανωτέρω, είναι σαφείς οι λόγοι που δικαστήρια σε κράτη του εξωτερικού, αφαιρούν την κηδεμονία των παιδιών από τους γονείς τους όταν εκείνοι δεν συναινούν σε κατά την κρίση τους ανώριμες επιλογές των παιδιών τους, όπως μια νέα ταυτότητα φύλου, άμβλωση ή κάποια προσωπική σχέση που κρίνουν πως θυματοποιεί το παιδί τους. Εφόσον ο γονέας καταπατεί τα σεξουαλικά δικαιώματα του ανήλικου παιδιού του, του αφαιρούνται με την συγκατάθεση της WHO και τα γονεϊκά του δικαιώματα!\nΤο Πρότυπο εκπαίδευσης για τη σεξουαλικότητα στην Ευρώπη. Περιφερειακό Γραφείο WHO Ευρώπης.\nΤο 2010 δημοσιεύθηκε ένα έγγραφο με τίτλο: «Πρότυπα για την Εκπαίδευση στη Σεξουαλικότητα στην Ευρώπη», από το Περιφερειακό Γραφείο της WHO Ευρώπης από κοινού με το Γερμανικό Ομοσπονδιακό Κέντρο Εκπαίδευσης για την Υγεία (Bundeszentrale für gesundheitliche Aufklärung, BzgA).\nΤο έγγραφο αυτό προέκυψε κατόπιν αιτημάτων πολλών Ευρωπαϊκών Xωρών στο τοπικό Ευρωπαϊκό γραφείο της WHO. Ο τίτλος αυτού του εγγράφου, μαζί με το γεγονός ότι προέρχεται από μια υπηρεσία του ΟΗΕ και μια Γερμανική δημόσια αρχή, μπορεί να κάνει κάποιον να πιστεύει ότι είναι, με τον ένα ή τον άλλο τρόπο, νομικά δεσμευτικό. Στην πραγματικότητα, όμως, είναι μια απλή «σύσταση» που συντάχθηκε από μη εκλεγμένους γραφειοκράτες, με ένα ιδιαίτερα όμως ισχυρό ιδεολογικό κίνητρο. Δεν έχει ποτέ εγκριθεί από κανένα από τα όργανα λήψης αποφάσεων των Ηνωμένων Εθνών, ούτε από τη Γερμανική Oμοσπονδιακή Kυβέρνηση. Χρηματοδοτήθηκε όμως από οργανώσεις υπέρ των αμβλώσεων, όπως η Διεθνής Ομοσπονδία της Planned Parenthood (IFPP), το Ινστιτούτο Guttmacher, τη Σουηδική Ένωση για την Εκπαίδευση για την Σεξουαλικότητα (RFSU) και άλλες ομάδες με παρόμοια κακή φήμη.\nΟ «Γάμος» και η «Οικογένεια» και πολύ περισσότερο η εγκράτεια μέχρι το γάμο, μέσα σε αυτές τις οδηγίες δεν αναφέρονται ποτέ ως θετικός και θεμιτός στόχος της «σεξουαλικής διαπαιδαγώγησης», ούτε καν ως ένας από τους πολλούς άλλους.\nΑντίθετα, κάθε φορά που γίνεται αναφορά στην οικογένεια, είναι μάλλον αρνητική: το «οικογενειακό υπόβαθρο» αναφέρεται ως λόγος για τον οποίο τα παιδιά εμποδίζονται να εκφράσουν ελεύθερα τη σεξουαλικότητά τους, η «προετοιμασία για το γάμο και την οικογένεια» αναφέρεται με αρνητικό συσχετισμό, ως μια ελλιπής και ανικανοποίητη μορφή σεξουαλικής διαπαιδαγώγησης, και τονίζεται ότι οι «σύγχρονες μορφές της σεξουαλικής διαπαιδαγώγησης» πρέπει να είναι «διαφορετικές από την εκπαίδευση στο πρότυπο της οικογενειακής ζωής». Εάν τα παιδιά πρέπει να διδαχθούν κάτι για την «οικογένεια», είναι ότι σήμερα υπάρχουν «διαφορετικά είδη οικογενειών», και ότι πρέπει να το αποδέχονται. Εν ολίγοις, ο γάμος και η παραδοσιακή οικογένεια είναι ξεπερασμένες έννοιες που πρέπει να μείνουν παράμερα.\nΚαι ειδικότερα προτείνεται ανά ηλικία:\nΓια τα παιδιά ηλικίας 0‒4 ετών. Γίνεται λόγος στα νήπια για την ευχαρίστηση όταν αγγίζεις το σώμα σου ή το σώμα άλλου, την ανακάλυψη των γεννητικών οργάνων, τη πρώιμη αυτοϊκανοποίηση, ότι η ικανοποίηση όταν έρχεσαι κοντά στον άλλο είναι φυσιολογική, από πού έρχονται τα μωρά, η γνώση ότι κάποιοι δεν μπορούν να κάνουν μωρά (δηλ. εισαγωγή στην έννοια του ομόφυλου άτεκνου ζεύγους), οι διαφορετικές μορφές οικογένειας, οι διαφορετικοί τύποι σχέσης, οι εναλλακτικές μορφές απόκτησης παιδιών, οι διάφοροι τύποι αγάπης, η εμπιστοσύνη στα ένστικτά τους, η θέσπιση σωματικών ορίων, η αποφυγή των ανεπιθύμητων παρεών, το δικαίωμα να εξερευνάς τις διάφορες ταυτότητες φύλου.\nΓια παιδιά ηλικίας 4‒6 ετών. Η απόρριψη των μύθων για το πως έρχονται τα μωρά, η ισχυροποίηση της ταυτότητας φύλου, το σωστό λεξιλόγιο για τα γεννητικά όργανα, ο τρόπος που εκφράζουμε τα σεξουαλικά μας αισθήματα, η ικανοποίηση του αυνανισμού και των συντροφικών σχέσεων, σχέσεις μεταξύ ατόμων του ίδιου φύλου, η αποδοχή της διαφορετικότητας.\nΓια παιδιά ηλικίας 6‒9 ετών. Τα νέα βιολογικά δεδομένα για τα αγόρια και τα κορίτσια. Μορφές συγκατοίκησης, γάμος, διαζύγιο, Σεξουαλικώς Μεταδιδόμενα Νοσήματα, το δικαίωμα να εκφράζω τον εαυτό μου, τα σεξουαλικά μου δικαιώματα. Οι επιλογές για την γονεϊκότητα και την εγκυμοσύνη, η υπογονιμότητα, η υιοθεσία.\nΓια την ηλικία 9‒12. Η πρώτη σεξουαλική εμπειρία, οι τρόποι έκφρασης της σεξουαλικότητας, οι ταυτότητες φύλου, η ποικιλότητα στη σεξουαλική συμπεριφορά, τα συμπτώματα της εγκυμοσύνης, η εφαρμογή της αντισύλληψης, η φιλία και η αγάπη προς τα ομόφυλα άτομα. Τα σεξουαλικά δικαιώματα.\nΓια την ηλικία 12‒15. Η κακοποίηση των γεννητικών οργάνων, η αντιμετώπιση της ανεπιθύμητης κύησης, η άμβλωση, το χάπι της επόμενης μέρας, η απόκτηση παιδιών από τα ομόφυλα ζευγάρια.\nΓια παιδιά άνω των 15. Υγιεινή και αυτοεξέταση του σώματος. Οι αμειβόμενες σεξουαλικές σχέσεις, ο ακτιβισμός για τα σεξουαλικά δικαιώματα και την καταπολέμηση της βίας, σεξουαλικές σχέσεις στην αναπηρία ή την ασθένεια, παθολογικές σεξουαλικές συμπεριφορές ή αισθήματα. Αποφάσεις σχετικά με την ανεπιθύμητη κύηση. Η επίδραση της ηλικίας στην αναπαραγωγική ικανότητα, παρένθετη μητρότητα, εξωσωματική γονιμοποίηση. Ανοιχτή δήλωση του σεξουαλικού προσανατολισμού (coming out).\nΕίναι φανερό πως δίνεται πολύ θετική έμφαση σε όλες τις μορφές εναλλακτικών «σεξουαλικών προσανατολισμών». Από την ηλικία των 15 ετών, τα παιδιά θα πρέπει να διδαχθούν την «ικανότητα» του «coming out» στους άλλους (δηλ. να ομολογούν και να διεκδικούν δημόσια τα ομοφυλόφιλα ή αμφιφυλόφιλα συναισθήματά τους) και να «γιορτάζουν τη σεξουαλική ποικιλομορφία».\nΗ ιδέα ότι η ομοφυλοφιλική δραστηριότητα από τη φύση της είναι στείρα, φορτωμένη με σοβαρούς κινδύνους για την υγεία και ίσως όχι για κάποιους και η καλύτερη μορφή χρήσης των ιδιωτικών μερών, δεν έχει προφανώς καμία θέση σε αυτό το πρόγραμμα σπουδών.\nΤα παιδιά που δεν επιλέγουν την ομοφυλοφιλία, ως την βέλτιστη «επιλογή» τους, πρέπει να μάθουν τον άλλο βασικό στόχο, πώς να αποτρέψουν την εγκυμοσύνη. «Η βασική ιδέα της αντισύλληψης» είναι ένα «κύριο θέμα» για τα παιδιά ηλικίας 6–9 ετών, ενώ στα παιδιά ηλικίας 9‒10 ετών πρέπει να δοθούν και άλλες λεπτομερείς πληροφορίες. Αυτή επιπλέον είναι και η ηλικία κατά την οποία τα παιδιά πρέπει, σύμφωνα με τους συντάκτες των οδηγιών, να αρχίσουν να σκέφτονται την «πρώτη σεξουαλική τους εμπειρία». Αργότερα, στα 12–15 χρόνια τους, θα μάθουν για τα «σεξουαλικά τους δικαιώματα», τα οποία ‒ φυσικά ‒ είναι εκείνα που «ορίζονται από την IPPF».\nΊσως το πιο εκπληκτικό μέρος αυτών των «οδηγιών» είναι η επαναλαμβανόμενη πρόταση ότι τα παιδιά ηλικίας 4 ετών και κάτω θα πρέπει να ενθαρρύνονται, εάν όχι να διδάσκονται, να «ανακαλύπτουν το σώμα τους» μέσω της «αυτοδιέγερσης».\nΤα «πρότυπα» δεν έχουν συνταχθεί με σκοπό να παραμείνουν απλώς θέμα ακαδημαϊκών συζητήσεων. Τα προγράμματα υποχρεωτικής σεξουαλικής εκπαίδευσης για να είναι επιτυχή πρέπει να μπουν στα σχολικά προγράμματα σπουδών και να κατακτήσουν τις αίθουσες διδασκαλίας. Λόγοι ιδεολογικής τοποθέτησης ωθούν τους πολιτικούς ώστε να θέλουν να τα επιβάλουν στα παιδιά των άλλων, αγνοώντας ότι σχεδόν ποτέ δεν υπάρχουν γονείς που να θέλουν αυτό το είδος «εκπαίδευσης» για τα παιδιά τους. Αυτό ενίοτε γίνεται και με τη μέγιστη δυνατή αυστηρότητα: σε χώρες, όπως η Σουηδία και η Γερμανία, όπου η κατ' οίκον εκπαίδευση δεν αποτελεί νόμιμη προβλεπόμενη επιλογή, οι γονείς κινδυνεύουν να φυλακιστούν εάν εμποδίσουν τα παιδιά τους να συμμετάσχουν στα μαθήματα «σεξουαλικής διαπαιδαγώγησης».\nΣε αυτή τη πολιτική εντάσσεται η μέριμνα για σεξουαλική εκπαίδευση και στην Ελλάδα. Τα παιδιά μαθαίνουν για το σεξ, την ταυτότητα φύλου και τις μη κανονικές οικογένειες από το νηπιαγωγείο, αλλά και ακόμη για την αντισύλληψη και την άμβλωση, ως κάτι φυσικό, υποστηρίζεται η αποδοχή όλων των μορφών σεξουαλικότητας υπό την απειλή του χαρακτηρισμού ως ομοφοβικού, γίνεται γελοιοποίηση του γονέα ή του εκπροσώπου της εκκλησίας μέσα από τα σκίτσα ή τα σενάρια αποδοχής της ομοφυλοφιλίας των προγραμμάτων του Γυμνασίου, όπου η μόνη επιστημονικά σωστή είναι η ψυχολόγος. Υποστηρίζεται η αποδοχή ως συμβούλου μόνο του εκπαιδευτικού ή του ψυχολόγου, παρακάμπτοντας τους γονείς, των οποίων αμφισβητείται ο συμβουλευτικός ρόλος ως προσβλητικός στην ανάπτυξη της σεξουαλικής ταυτότητας του παιδιού.\nΔεν πρέπει κατά τη διάρκεια της εκπαίδευσης να δημιουργείται με κανένα τρόπο στο παιδί φόβος (π.χ. για την διαδικασία της άμβλωσης ή τα Σεξουαλικώς Μεταδιδόμενα Νοσήματα ή τη χρήση προφυλακτικών και αντισυλληπτικών), ώστε να μην δημιουργούνται στα παιδιά αρνητικά συναισθήματα για τη σεξουαλική δραστηριότητα. Συνεπώς ενσυνείδητα δεν γίνεται αντικειμενική υγειονομική ενημέρωση.\nΤα παιδιά δεν πρέπει, να είναι «κριτικά απέναντι στον άλλο» για θέμα που σχετίζεται με τη σεξουαλικότητα. Θα πρέπει να ενθαρρυνθούν να δοκιμάσουν κάθε πιθανή μορφή σεξουαλικής «εμπειρίας» και στη συνέχεια να εδραιώσουν, αν θέλουν, αυτό που τους αρέσει περισσότερο. Αυτό σημαίνει ότι οι τρεις σημαντικότερες «ικανότητες» που πρέπει να αποκτήσουν μετά την εκπαίδευση αυτή είναι: (1) Να μεγιστοποιήσουν τις εμπειρίες τους, (2) να μάθουν να αποφεύγουν τα σεξουαλικά μεταδιδόμενα νοσήματα και (3) να αποφύγουν την απρογραμμάτιστη εγκυμοσύνη.\nΑπό μόνη της όμως η επιβολή αυτής της λανθασμένης μορφής «σεξουαλικής διαπαιδαγώγησης» είναι μια σοβαρή παραβίαση των ανθρωπίνων δικαιωμάτων. Όλα τα σοβαρά έγγραφα που αφορούν τα ανθρώπινα δικαιώματα – όπως το UDHR (άρθρο 26, 3), το ICESC (άρθρο 13, 3), το European Convention on Human Rights (άρθρο 2 του πρώτου πρωτοκόλλου) και το EU Fundamental Rights Charter (άρθρο 14, 3) και το Ελληνικό Δίκαιο, αναγνωρίζουν ρητά το δικαίωμα των γονέων να «εξασφαλίζουν την εκπαίδευση και τη διδασκαλία των παιδιών τους σύμφωνα με τις δικές τους, των γονέων δηλ., θρησκευτικές, φιλοσοφικές και παιδαγωγικές πεποιθήσεις».\nΠηγές πληροφόρησης για το θέμα:\nΓιατί οι γονείς αποδέχονται για τα παιδιά τους τα συγκεκριμένα εκπαιδευτικά προγράμματα.\nΩς δόλωμα για τους γονείς, χρησιμοποιείται ένας μεταμφιεσμένος λόγος, το επιχείρημα της ενημέρωσης, της ενδυνάμωσης, της προώθησης της ισότητας των φύλων, της αναπαραγωγικής υγείας, η Σεξουαλική Υγεία! Χρησιμοποιείται η προστασία από τη σεξουαλική κακοποίηση και τα λοιμώδη νοσήματα, η αποφυγή της ανεπιθύμητης ή εφηβικής εγκυμοσύνης, η προστασία των εφήβων με ιδιαίτερο σεξουαλικό προσανατολισμό από το bullying και την επαπειλούμενη αυτοκτονία, η καταπολέμηση του ρατσισμού και του αποκλεισμού. Ισχυρίζονται πως τα παιδιά θα μάθουν να διεκδικούν, να έχουν αυτοδιαχείριση και κριτικό πνεύμα, υπόσχονται πως τα προγράμματα θα καθυστερήσουν την έναρξη της σεξουαλικής δραστηριότητας, πως θα εμποδιστεί ακόμη και η κλιματική αλλαγή, αφού θα σταματήσει ο υπερπληθυσμός και η υπερκατανάλωση στον πλανήτη Γη (!!!).\nΠανικόβλητοι οι γονείς, που ανησυχούν για τα παιδιά τους, αγνοούν τις σκοπιμότητες, δεν γνωρίζουν τις συνέπειες αυτών, δεν έχουν ικανότητες, γνώσεις ή χρόνο να τα προσεγγίσουν οι ίδιοι, είναι ευγνώμονες στο σχολείο, που με τρόπο «εγκεκριμένο» από το Υπουργείο και με «έμπειρους» εκπαιδευτικούς, θα αναλάβει το εγχείρημα. Εξάλλου οι αρμόδιοι διατείνονται πως τα παιδιά τα ίδια ζητούν να πληροφορηθούν για αυτά τα θέματα.\nΤα αποτελέσματα των προγραμμάτων Ολοκληρωμένης Σεξουαλικής Εκπαίδευσης.\nΤα προγράμματα αξιολογούνται από τους διοργανωτές τους και θεωρούνται επιτυχημένα, εάν ικανοποιούν τις προϋποθέσεις Σεξουαλικής Υγείας που έθεσε η WHO. Εάν τα παιδιά λαμβάνουν σεξουαλική ευχαρίστηση με τον τρόπο που επιθυμούν, χωρίς εξωτερικό εξαναγκασμό ή έλεγχο, και συγχρόνως υπάρχει άνετη πρόσβαση στην αντισύλληψη, ανεκτικότητα και αποδοχή της ιδιαίτερης ταυτότητας φύλου, γνώση των ασφαλών σεξουαλικών πρακτικών και ικανότητα διεκδίκησης των σεξουαλικών τους δικαιωμάτων, θεωρούνται επιτυχή.\nΌμως η σύγχρονη ολιστική σεξουαλική διαπαιδαγώγηση, είναι στη πραγματικότητα μια εξαιρετικά αμφιλεγόμενη προσέγγιση. Προσπαθεί να αλλάξει την κοινωνία αλλάζοντας τα σεξουαλικά πρότυπα. Προωθεί την αποδοχή μη κανονικών σεξουαλικών ταυτοτήτων και προσανατολισμών και έχει εμμονικού τύπου εστίαση στη σεξουαλική ευχαρίστηση, καθοδηγώντας τα παιδιά, μέσα από την εκπαιδευτική διαδικασία, και από τις πρώτες ηλικίες, για το πώς θα αποκομίσουν γενετήσια ικανοποίηση με διάφορους τρόπους.\nΤο μικρό παιδί εξοικειώνεται άκαιρα και με ανώριμο τρόπο, με τη γενετήσια λειτουργία τη δική του και των άλλων. Ενώ τα προγράμματα του νηπιαγωγείου διδάσκουν την ιδιωτικότητα της γεννητικής περιοχής, ωστόσο στην πράξη προωθούν το αντίθετο. Η ενημέρωση για τη σεξουαλική πράξη, η αναπαράσταση της σε ταινίες, το άγγιγμα και η τοποθέτησή των ψεύτικων γεννητικών οργάνων στο σώμα τα καθιστούν οικεία, ώστε το παιδί να επιθυμεί να περιεργάζεται το σώμα του και των συμμαθητών του και, τί πιο φυσικό, να θελήσει να μιμηθεί τα δρώμενα. Στο νηπιαγωγείο υπάρχουν κοινοί κοιτώνες για ανάπαυση και η πρόταση για τουαλέτες ανάλογα με την αίσθηση του φύλου. Αυτή η άνεση οδηγεί συχνά στη σεξουαλική παρενόχληση από περιέργεια, αλλά και για ικανοποίηση.\nΤο εξοικειωμένο παιδί μιλά με γλώσσα περίεργη και με υπονοούμενα, προχωρά σε ενοχλητικές πράξεις προς άλλους ή και στον εαυτό του (αυνανισμός σεξουαλική παρενόχληση συμμαθητών, χυδαίο λεξιλόγιο στο σπίτι ή στο σχολείο, απρεπή ή προσβλητικά αστεία).\nΥπάρχει από το νηπιαγωγείο ενημέρωση για τα ομόφυλα ζεύγη και διαφόρων τύπων «οικογένειες». Εξισώνει τις σχέσεις των ομόφυλων και ετερόφυλων ζευγαριών και τις ιδιαίτερες μορφές «οικογένειας», και δυνητικά διαταράσσει την ανάπτυξη της ταυτότητας φύλου του παιδιού. Η ίδια η συζήτηση στη τάξη καταλήγει συχνά σε έκφραση προσωπικών εμπειριών που είναι ενοχλητική ή και προκλητική για κάποια παιδιά.\nΤο μικρό παιδί αλλού διδάσκεται την αυτοπροστασία. Υπάρχουν όμως μαρτυρίες παιδιών που απομακρύνθηκαν από την προσέγγιση της μητέρας τους, θεωρώντας αυτήν ως εισβολέα, διότι το παιδί στερείται συχνά κρίσεως και αντιδρά συναισθηματικά.\nΗ γενετήσια λειτουργία λειτουργεί εθιστικά και αυτό είναι αναμενόμενο λόγω της ικανοποίησης που τη συνοδεύει. Το παιδί μεγαλώνοντας ζητά όλο και περισσότερα, εμπλέκεται στην πορνογραφία, στην εναλλαγή συντρόφων, στον αυνανισμό, στην ομοφυλοφιλία ή αμφιφυλοφιλία, ως μια ακόμη δυνητικά ευχάριστη εμπειρία, στην άμβλωση, στη λήψη ορμονικών αντισυλληπτικών με ό,τι αυτό συνεπάγεται, απομονώνεται από τους γονείς, τις θρησκευτικές και πολιτιστικές αξίες του, τη μαθησιακή διαδικασία του σχολείου, μπαίνει στον ακτιβισμό υπέρ αυτών των απόψεων εμπλέκοντας και νεότερα παιδιά, και παραχωρεί με ευκολία το σώμα του στην περιστασιακή χρήση, πιστεύοντας μάλιστα πως έχει τον έλεγχό του.\nΠαρά τα υποσχόμενα για αποφυγή των Σεξουαλικώς Μεταδιδόμενων Νοσημάτων (ΣΜΝ – Sexually Transmitted Diseases ‒ STDs), το παιδί σε πολλές περιπτσεις, γίνεται ένας συχνός πελάτης των ιατρείων των γυναικολόγων, των ουρολόγων, των δερματολόγων–αφροδισιολόγων και των ψυχιάτρων, διότι τα προβλήματα που αναφύονται είναι συνεχή και σοβαρά. Συχνά μάλιστα αποκτά χρόνια ανίατα προβλήματα υγείας (έρπητα γεν. οργάνων, ηπατίτιδα Β και C, κονδυλώματα, HIV/AIDS) και ζει με αυτά λαμβάνοντας συνεχώς φάρμακα, στερούμενος τη χαρά της υγείας και βραχύνοντας τη ζωή του.\nΚαθώς μεγαλώνει δημιουργούνται ανάγκες και για άλλες υπηρεσίες υγείας. Τα ομόφυλα ζεύγη είναι στείρα, αλλά και τα νεανικά ταλαιπωρημένα σώματα είναι αμφίβολο εάν θα είναι σε θέση να κάνουν παιδιά όταν θελήσουν. Σειρά έχουν οι επιχειρήσεις της εξωσωματικής γονιμοποίησης, της εμπορικής παρένθετης μητρότητας, οι ιατρικές υπηρεσίες αλλαγής φύλου, οι αισθητικές παρεμβάσεις, οι ποικίλες ψυχοθεραπείες, δικές τους ή των παιδιών τους, αλλά και άλλου τύπου υπηρεσίες, ακτιβιστικές, διαφημιστικές, νομικές πολιτικές, ένα ολόκληρο σύστημα που θυματοποιεί, παγιδεύει και αποστραγγίζει τα ανίδεα παιδιά.\nΣτα προγράμματα αυτά ενώ ισχυρίζονται πως γίνεται προσπάθεια να γίνουν αποδεκτές όλες οι μορφές οικογένειας πουθενά δεν προβάλλεται ως αξιόπιστο πρότυπο η παραδοσιακή οικογένεια, ούτε η μονογαμική μακροχρόνια σχέση μεταξύ ενός άνδρα και μίας γυναίκας. Ουδέποτε προτείνεται η εγκράτεια πριν το γάμο, το δε ανδρικό πρότυπο, ο πατέρας, είναι πάντα προβληματικό. Τελικά το παιδί δεν έχει κανένα ενδιαφέρον, αλλά ούτε και ικανότητες για το γάμο και την οικογένεια.\nΤα παιδιά διδάσκονται πως το μόνο που πρέπει να θεωρούν προβληματικό στις πρώιμες ανεξέλεγκτες σεξουαλικές σχέσεις είναι η σεξουαλική κατάχρηση από τρίτους, το πιθανό νόσημα, η ανεπιθύμητη εγκυμοσύνη και η επέμβαση ατόμων, νόμων ή θρησκευτικών αντιλήψεων που τα οριοθετούν στη σεξουαλική συμπεριφορά.\nΘα έπρεπε να ενημερώνει πως τα σεξουαλικώς μεταδιδόμενα νοσήματα είναι στη πράξη αδύνατο να αποφευχθούν, οι σεξουαλικώς μεταδιδόμενοι ιοί, όπως της Ηπατίτιδας Β (HBV) και C (HCV), ο ιός του AIDS (HIV-1) και των κονδυλωμάτων (HPV), προάγουν την καρκινογένεση, είναι ανίατοι, και θα αναζωπυρωθούν καταστροφικά κάθε φορά που το άτομο θα χρειαστεί να λάβει μια ανοσοκατασταλτική αγωγή, όπως η χημειοθεραπεία σε μελλοντικό καρκίνο, και η θεραπεία σε ένα ρευματικό νόσημα κλπ. Σε άλλη μελέτη υπήρξε σοβαρή υπόνοια πως έγκυες γυναίκες HIV θετικές και υπό την ενδεικνυόμενη αντιρετροϊκή αγωγή παρουσίασαν 8πλάσιο αριθμό εμβρύων με διαταραχή στη διάπλαση του Νευρικού Σωλήνα σε σχέση με το γενικό πληθυσμό στη Μποτσβάνα. Αυτό κατόπιν αμφισβητήθηκε έντονα, τα ποσοστά αναθεωρήθηκαν τα στοιχεία θεωρήθηκαν ανακριβή. Ποιος ξέρει που αρχίζει το συμφέρον και τελειώνει η αλήθεια; Τίποτα στην πράξη δεν εξασφαλίζει απόλυτα από τα ΣΜΝ και τις συνέπειές τους εκτός από την εγκράτεια και την μονογαμική σχέση. Η ζωή με τα ανίατα ΣΜΝ έχει σοβαρούς περιορισμούς και μεγάλη θλίψη.\nΗ πρώιμη εμπλοκή σε σεξουαλικές σχέσεις, στην άμβλωση και στην αντισύλληψη εγκυμονεί σωματικούς και ψυχικούς κινδύνους, αυξημένο κίνδυνο κατάθλιψης, αυτοκτονιών, χειρουργικών επιπλοκών.\nΔεν είναι όλες οι οικογένειες εξίσου ικανές να φροντίζουν τα παιδιά. Οι νέου τύπου μορφές «συγκατοίκησης γονέων» δεν δημιουργούν ισότιμες οικογένειες. Η σεξουαλική αγάπη δεν είναι το είδος της αγάπης που λύνει τα προβλήματα των παιδιών. Αυτές οι μορφές οικογένειας, εξάλλου, συνιστούν εξ αρχής μια αδικία για τα παιδιά που δεν διαθέτουν γονείς αντιθέτου φύλου.\nΗ ολοκληρωμένη σεξουαλική εκπαίδευση προϋποθέτει ότι η γνώση που αποκτήθηκε σε προγενέστερες ηλικίες θα επηρεάσει τη συμπεριφορά.\nΌπως όμως φαίνεται στη πράξη, η γνώση δεν ακολουθεί παράλληλη πορεία με την υπευθυνότητα. Πραγματικά το παιδί δεν έχει την εμπειρία ούτε την κρίση του ενήλικα. Ο εγκέφαλος δεν έχει αναπτύξει τις βιολογικές δομές ώστε να χρησιμοποιεί αποτελεσματικά τις παρεχόμενες πληροφορίες, και συχνά κινείται παρορμητικά και με βάση το συναίσθημα.\nΑν ήταν αλήθεια πως η γνώση είναι η λύση, δεν θα είχαμε στις ΗΠΑ, με τόσα προγράμματα ενημέρωσης, περίπου 820 χιλ. εφηβικές εγκυμοσύνες το χρόνο (από τις οποίες οι μισές θα καταλήξουν στην άμβλωση). Πράγματι, το 10% των εφήβων κοριτσιών στις ΗΠΑ μένουν έγκυες κάθε χρόνο. Όταν οι έφηβοι μαθαίνουν για την αντισύλληψη, είναι μεν πιο πιθανό να τη χρησιμοποιήσουν, αλλά οι αντισυλληπτικές πρακτικές τους τείνουν να είναι ακανόνιστες και ως εκ τούτου τελικά αναξιόπιστες. Και αυτό γιατί η ηλικία και η ανάπτυξη του εγκεφάλου τους δεν τους βοηθά.\nΆλλο παράδειγμα αποτυχίας, αποτελούν τα 4 εκ. νέα περιστατικά σεξουαλικώς μεταδιδόμενων νοσημάτων στους εφήβους ετησίως στις ΗΠΑ. Τα μισά νέα περιστατικά των ΗΠΑ αφορούν εφήβους, ενώ οι έφηβοι αποτελούν το 25% του πληθυσμού, δηλ. πάσχουν σε διπλάσια συχνότητα. Το 25% των νέων έχουν τουλάχιστον ένα ΣΜΝ, ενώ το 20% των καινούργιων περιστατικών AIDS κάθε έτος αφορούν νέους. Πρακτικά εξάλλου, η σεξουαλική εκπαίδευση φαίνεται πως έχει ελάχιστη επίδραση στις αποφάσεις των εφήβων να ενεργοποιηθούν ή να αναβάλλουν το σεξ.\nΟι στόχοι των CSE προγραμμάτων δεν είναι με κανέναν τρόπο γνήσια ανθρωπιστικοί. Εάν επιθυμούσαν με ειλικρίνεια να σταθούν δίπλα στη νεότητα, στα θέματα της γενετήσιας σχέσης, όφειλαν καταρχήν να σεβαστούν την αυτονόητη σχέση της σεξουαλικής επαφής με τη δημιουργία του νέου ανθρώπου, και να στηρίξουν την ανθρώπινη ζωή από τη σύλληψη, το γάμο και την οικογένεια.\nΚαι βέβαια στα CSE προγράμματα δεν ενδιαφέρονται καθόλου να βοηθήσουν τα παιδιά με ασυμφωνία βιολογικού και ψυχολογικού φύλου. Ορίζοντας την ασυμφωνία ως φυσιολογική παραλλαγή, αδιαφορούν για τα βαθιά ψυχολογικά τραύματα που ομολογούν τα ίδια τα παιδιά και είναι συχνά η αιτία της ασυμφωνίας.\nΠρέπει να πούμε πως η εφαρμογή της Ολοκληρωμένης σεξουαλικής εκπαίδευσης στην πατρίδα μας, όπως δηλώνουν και οι ίδιοι οι υποστηρικτές της, παρουσιάζει αδυναμίες στην εφαρμογή της : Κατά τη δική τους άποψη, «οι επιστήμονες που διαχειρίζονται τα θέματα ταυτότητας φύλου δεν θεωρούνται επιστημονικά επαρκείς (https://rainbowschool.gr/2019/10/02/epistimonikes-theseis-gia-tin-omofylofilia/).\nΣτα σχολεία οι καθηγητές εκφράζονται με ακατάλληλο, αντιεπιστημονικό τρόπο, προσβάλλουν τα παιδιά με ιδιαιτερότητες, έχουν ασαφή στάση, λειτουργούν ως αυθεντίες, εκφράζουν προσωπικές απόψεις, δεν εκφράζεται η σύγχρονη πραγματικότητα ,αλλά μια μειοψηφία ακραίων θρησκόληπτων της τάξης του 10%. Υποστηρίζουν ακόμη πως εφαρμόζεται ένα κρυφό πρόγραμμα και όχι το οφειλόμενο με βάση το νόμο και το πραγματικό αναλυτικό πρόγραμμα του Υπουργείου κ.α.\nΑυτή η μαρτυρία (παρά το ότι πιστεύουμε πως μόνο η αλήθεια της Ορθόδοξης Εκκλησίας είναι σε θέση να βοηθήσει τα παιδιά μας), επιβεβαιώνει (έστω και από την αντίθετη με τη δική μας θέση πλευρά), πως το θέμα της σεξουαλικής αγωγής επειδή είναι εξαιρετικά ευαίσθητο, χρήζει εξατομίκευσης, και δεν μπορεί ποτέ να είναι κατάλληλοι ή αποδεκτοί οι εκπαιδευτικοί, διότι θα μπαίνει πάντα το υποκειμενικό τους στοιχείο.\nΠρέπει να επισημανθεί πως δεν υπάρχει αντικειμενικά ως τώρα καμία απόδειξη, πως οι έμπειροι σεξουαλικά νέοι τα καταφέρνουν καλύτερα στη ζωή τους σωματικά, ψυχολογικά, ακαδημαϊκά ή κοινωνικά, σε σχέση με τους εγκρατείς. Ούτε υπάρχει δημοσιευμένη μελέτη, πως οι πρώιμες σεξουαλικές εμπειρίες σχετίζονται θετικά με παραμέτρους όπως η ευφυΐα, η υψηλότερη σεξουαλική ικανοποίηση στο γάμο, τα χαμηλότερα ποσοστά διαζυγίων, σε σύγκριση με εκείνους που είχαν εγκράτεια προ του γάμου ή περιορισμένη εμπειρία. Μάλλον οι μαρτυρίες συνηγορούν για το αντίθετο.\nΣυμπερασματικά, ο λεγόμενος σεξουαλικός διαφωτισμός αποτελεί διαδικασία προσβολής και κακοποίησης του παιδιού. Η ανωτέρω εκπαίδευση θα έπρεπε να αποκαλείται εισαγωγή στην άμβλωση, την ανηθικότητα και στην ικανοποίηση της γενετήσιας επιθυμίας σε λάθος ώρα και με λάθος τρόπους.\nTaiwan Emerges as New Market for LGBT+ Surrogacy After Gay Marriage Law in:\nNeural Tube Defects in Pregnancies Among Women With Diagnosed HIV Infection — 15 Jurisdictions, 2013–2017 in:\nHepatitis B and C Virus Infection and Risk of Haematological Malignancies In:\n(8.1. Defining Basic Principles for CSE Programmes)\nΗ Λύση: Οι γονείς.\nΟι γονείς αντιλαμβάνονται την απάτη των προγραμμάτων Ολιστικής Σεξουαλικής Εκπαίδευσης. Είναι ιδεολογικά προσανατολισμένα, επιστημονικώς ανακριβή και στις περισσότερες περιπτώσεις καθοδηγούν τα παιδιά σε τρόπο ζωής που αντιβαίνει με τις αρχές και τις θρησκευτικές πεποιθήσεις της οικογένειας. Από την άλλη είναι γεγονός για τα περισσότερα παιδιά, ότι δέχονται σεξουαλικές προκλήσεις. Το εκπαιδευτικό σύστημα, η γενικότερη κοινωνική χαλάρωση, η αυξημένη εμπιστοσύνη στην επιστήμη, τα ψέματα της πορνογραφίας, τα άτομα που τα επιβουλεύονται, η όλο και πιο πρώιμη εμφάνιση της περιόδου των κοριτσιών, τα Social Media, αλλά και η ίδια η φύση με τη γενετήσια έλξη, τους δημιουργούν ένα πιεστικό περιβάλλον.\nΗ ορθή σεξουαλική διαπαιδαγώγηση δεν είναι μια απλή παροχή ιατρικών γνώσεων ή, το χειρότερο, κάποια υπόδειξη τεχνικών. Ο κύριος στόχος της πρέπει να είναι ο παιδαγωγικός, δηλαδή να επιτύχει το παιδί φυσιολογική σεξουαλική ανάπτυξη, να έχει εγκράτεια, και να κρατήσει το σώμα του και την ολοκληρωμένη αγάπη του για τον/την μελλοντική του σύζυγο.\nΗ σεξουαλική επαφή είναι ένα δώρο που δίνεται μαζί με το γάμο, ενισχύει το γάμο, αλλά από μόνη της δεν μπορεί να κρατήσει ζωντανό, ούτε το γάμο ούτε οποιαδήποτε άλλη σχέση. Για το λόγο αυτόν πρέπει ΝΑ ΚΡΑΤΗΘΕΙ ΩΣ ΔΩΡΟ ΣΤΟ ΜΟΝΑΔΙΚΟ ΣΥΝΟΔΟΙΠΟΡΟ ΤΗΣ ΖΩΗΣ του κάθε παιδιού.\nΟι γονείς είναι οι κύριοι υπεύθυνοι για τη σεξουαλική αγωγή των παιδιών τους.\nΕάν δεν το κάνουν, διότι αισθάνονται άβολα, δυστυχώς, τα παιδιά που το έχουν ανάγκη, θα απευθυνθούν σε τρίτα άτομα με ό,τι αυτό συνεπάγεται. Σύμφωνα με μια μελέτη του Χάρβαρντ ( https://www.acpeds.org/the-talk-for-parents-part-2, References 1) Lampros,J., «The sex talk: Kids and parents are not communicating. Standard Examiner» (2014) www.standard.net/Health/2014/11/04/talking-to-kids-about-health,) πάνω από το 40% των γονέων δεν μιλούν με τα παιδιά τους για τις σχέσεις των φύλων και στις περισσότερες περιπτώσεις αυτό αρχίζει να γίνεται αφού τα παιδιά τους έχουν ήδη γίνει σεξουαλικά ενεργά. Στόχος είναι να μιλήσουν πρώτα οι γονείς με τα παιδιά τους, πριν αρχίσουν να μιλάνε μαζί τους οι δάσκαλοι ή οι συμμαθητές.\nΓιατί τα παιδιά στρέφονται άκαιρα προς τη σεξουαλική επαφή ή σε ακατάλληλα μέσα ενημέρωσης;\nΣύμφωνα με την μελέτη του Department of Health & Human Services (2016), που χρηματοδοτήθηκε από την Αμερικανική Κυβέρνηση, αυτό οφείλεται ΚΑΙ στο άγχος των γονέων για να μιλήσουν στα παιδιά τους και αυτό το άγχος προάγει την ακατάλληλη συμπεριφορά των παιδιών.\nΗ συζήτηση δεν πρέπει να μπερδεύεται στο μυαλό των γονέων με κάποιου τύπου ανήθικη ή απρεπή ή κακοποιητική συμπεριφορά προς τα παιδιά τους, δηλαδή ότι τα ωθούν προς κάτι άκαιρο ή εφάμαρτο. Διότι σε κάθε περίσταση θα γίνει ανάλογα με την ωριμότητα του παιδιού και κατά την κρίση του γονέα. Είναι καλύτερο για τη μαμά και τον μπαμπά να είναι οι πρώτοι που εισάγουν αυτό το θέμα, για να εξηγήσουν τη μεγάλη ομορφιά και τη θέση που έχει η έκφραση της σωματικής αγάπης. Και επειδή οι κίνδυνοι είναι υπαρκτοί, «Καλύτερα ένα χρόνο νωρίτερα παρά πέντε λεπτά αργότερα».\nΤα εμπόδια που αποθαρρύνουν τους γονείς να μιλήσουν στα παιδιά τους είναι ποικίλα. Σύμφωνα με σχετική έρευνα, πιστεύουν ότι τα παιδιά τους δεν είναι έτοιμα να ακούσουν, οι ίδιοι δεν ξέρουν πώς να μιλήσουν χωρίς να ρίξουν το επίπεδο, αισθάνονται αμηχανία, δεν έχουν χρόνο ή δυνάμεις, τα παιδιά ίσως δεν έχουν δεκτικότητα, μερικές φορές δεν τους έχει περάσει καν από το μυαλό η αναγκαιότητα μιας τέτοιας συζήτησης. Ορισμένες οικογένειες είναι δυσλειτουργικές και δεν υπάρχει καλό κλίμα στο σπίτι, ενώ για κάποιους το λεγόμενο χάσμα των γενεών φαίνεται αξεπέραστο. Η έρευνα αυτή πάντως διαπίστωσε πως εάν οι γονείς ξεπεράσουν αυτά τα εμπόδια και μιλήσουν με τα παιδιά τους με γαλήνιο και ήρεμο τρόπο, τότε αυτά καθυστερούν την έναρξη της σεξουαλικής δραστηριότητας και έχουν καλύτερη επικοινωνία με τους συζύγους τους στις μελλοντικές τους οικογένειες.\nΚαλό είναι να αρχίσει η συζήτηση με τα παιδιά όταν αυτά είναι ακόμη μικρά με τρόπο ανάλογο με την ηλικία τους. Πριν αρχίσουν να αλλάζουν τα σώματά τους πρέπει οι γονείς να τα προετοιμάσουν λέγοντάς τους πως θα δεχθούν πιέσεις και προκλήσεις από τους συμμαθητές. Οι γονείς θα μάθουν στα παιδιά τους πως κανείς δεν έχει το δικαίωμα να τα πιέσει για κάτι που δεν θέλουν, ενώ πρέπει να τα διδάξουν πώς θα απαντούν κατάλληλα. Το πιο σημαντικό για τη φυσιολογική ανάπτυξη της σεξουαλικότητας του παιδιού είναι η ανοικτή και συνεχής επικοινωνία με τον γονέα, να υπάρχει σχολιασμός για το τί συμβαίνει με τους φίλους, τί συζητείται στο σχολείο στα μαθήματα σεξουαλικής, αλλά και υπόλοιπης σχολικής εκπαίδευσης, ενώ συγχρόνως θα τίθενται και οι αρχές της οικογένειας.\nΚάθε γονέας έχει τη δική του συμβολή στη συζήτηση. Είναι καλό για τη μητέρα και τον πατέρα να μιλάνε ξεχωριστά με τις κόρες και τους γιους τους. Οι μητέρες μπορούν να μιλήσουν με τις κόρες τους για την εμπειρία της γυναικείας φύσης (ξεκινώντας για παράδειγμα από την περίοδο). Οι μπαμπάδες μπορούν να εξηγήσουν στις κόρες τους κάποια στοιχεία από την ψυχολογία της συμπεριφοράς του άντρα. Οι μητέρες μπορούν να εξηγήσουν στους γιους τους τα σχετικά για τη συμπεριφορά των γυναικών. Το παιδί πρέπει να προσεγγίσει τους γονείς ως εμπειρογνώμονες σε αυτό το θέμα, ως τη πλέον επίσημη πηγή πληροφόρησης, ως εκείνους που κατέχουν το θέμα, που νοιάζονται, που είναι ήρεμοι, δεν θυμώνουν και δε δραματοποιούν.\nΤο κοινωνικό περιβάλλον του παιδιού είναι πολύ βασικός παράγοντας που καθοδηγεί το πόσο νωρίς και πόσο βαθιά θα φτάσει η συζήτηση. Εάν το παιδί ξοδεύει σημαντικό χρονικό διάστημα μακριά από την επίβλεψη του γονέα, οι πιθανότητες είναι ότι εκτίθεται στο θέμα της σεξουαλικότητας νωρίτερα και απρόβλεπτα.\nΠαιδιά εκτεθειμένα στην τηλεόραση, τα smartphone με περιήγηση στο διαδίκτυο, τυχαίες παρέες και πάρτι, διανυκτερεύσεις σε ξένα σπίτια, έντυπα, babysitter ή ηλικιωμένα άτομα, παιδιά γονέων που λείπουν από το σπίτι, οικογένειες που αντιμετωπίζουν δυσκολίες (διαζύγια, μονογονεϊκές), μεγαλύτερα αντιθέτου φύλου αδέλφια, ανεξέλεγκτο σχολικό περιβάλλον, όλα τα παραπάνω καθιστούν τα παιδιά πιο εκτεθειμένα στη σεξουαλικότητα οπότε έχουν ανάγκη από μεγαλύτερη από υποστήριξη και καθοδήγηση.\nΕίναι πολύ σημαντική η δημιουργία στην οικογένεια περιβάλλοντος που δεν προάγει την άκαιρη σεξουαλική συμπεριφορά. Ερεθίσματα οπτικά, απτικά ή ακουστικά, που παραπέμπουν σε σεξουαλικές πρακτικές, ακυρώνουν τα λόγια και πιθανότατα το παιδί θα ακολουθήσει τα μοντέλα συμπεριφοράς που είδε στην πράξη και όχι αυτά που διδάχθηκε θεωρητικά.\nΠώς προσεγγίζεται από τους γονείς το θέμα της σεξουαλικότητας;\nΟδηγό αποτελεί καταρχήν η ηλικία του παιδιού και το περιβάλλον του, αλλά έχει σημασία και ο χαρακτήρας, τα ενδιαφέροντα η ευφυΐα του, τα οποία καθορίζουν πόσο θα μπούμε σε λεπτομέρειες. Βασική αρχή για μη το σκανδαλίζουμε, είναι να έχουμε κάνει απλές τις απαντήσεις και το τρόπο μας, να τις έχουμε απαλλάξει από το σεξουαλικό φορτίο τους καταρχήν εμείς στο μυαλό μας. Απαντήσεις του τύπου: «Αυτά δεν είναι για την ηλικία σου», μάλλον εξάπτουν την περιέργεια παρά συγκρατούν το παιδί.\nΠαρακάτω παρατίθενται κάποιες απόψεις, που είναι ενδεικτικές και μόνο, καθόλου δεσμευτικές για την οικογένεια, που μπορούν ίσως να λειτουργήσουν ως σημεία για τους γονείς, ώστε να διαμορφώσουν όπως κρίνουν οι ίδιοι τις συζητήσεις τους για το θέμα.\nΗλικίες 2 έως 4 ετών.\nΑπό πολύ μικρή ηλικία, το παιδί αναγνωρίζει τις καθημερινές εκδηλώσεις αγάπης μεταξύ της μαμάς και του μπαμπά, όπως τα ευγενικά λόγια, το κράτημα του χεριού, ένα χορό, μια αγκαλιά, τη διάθεση εξυπηρέτησης μεταξύ τους. Αυτές οι σωματικές και συναισθηματικές εκδηλώσεις αγάπης μεταξύ μαμάς και μπαμπά έχουν πολύ ισχυρή επιρροή στα μάτια του παιδιού στην κατανόηση της αληθινής αγάπης μεταξύ του ανδρόγυνου. Καθώς μεγαλώνουν, θα καταλαβαίνουν ότι υπάρχουν και άλλοι πολλοί τρόποι να δείξουν οι γονείς την αγάπη μεταξύ τους και η σεξουαλική πράξη είναι ο πιo κοντινός τρόπος, με τον οποίο σε ένα παντρεμένο ζευγάρι δείχνει την αγάπη τους ο ένας για τον άλλον.\nΗλικία 4 έως 5 ετών.\nΣε αυτή την ηλικία τα παιδιά μπορεί να μάθουν πως υπάρχουν μέρη του σώματος που είναι πολύ προσωπικά. Στα κορίτσια είναι κοριτσίστικα, ενώ τα αγόρια έχουν αγορίστικα, δεν πρέπει άλλοι άνθρωποι να αγγίζουν αυτά τα ιδιωτικά μέρη (εκτός από τον γονιό ή το γιατρό), πρέπει να τα έχουμε πάντα καλυμμένα ακόμη και στο σπίτι, μπροστά στα αδέλφια ή στους συγγενείς μας ή στη θάλασσα κλπ.\nΠρέπει επίσης να μάθουν να αποφεύγουν την άκαιρη και απρεπή χρήση λέξεων που σχετίζονται με την λειτουργία του ουρογεννητικού ή να κάνουν αστεία για τα ιδιωτικά μέρη. Είναι αυτονόητο ότι όλοι στο σπίτι ελέγχουν τις εκφράσεις τους και ντύνονται καλύπτοντας τα προσωπικά μέρη τους. Αυτά τα μικρά μηνύματα βοηθούν να αρχίσουν να καταλαβαίνουν ότι τα ιδιωτικά μας μέρη δεν είναι για υπονοούμενα ή γέλια, αλλά έχουν ιδιαίτερη σημασία και τα προστατεύουμε.\nΕάν ένα παιδί σε αυτή την ηλικία ρωτήσει: «Από πού έρχονται τα μωρά;». Μπορείτε να πείτε: «Η μαμά και ο μπαμπάς κάνουν το μωρό και η μαμά μεταφέρει το μωρό στην κοιλιά της. Δεν είναι ωραίο;». Αυτό συνήθως είναι αρκετό. Εάν κάνουν περισσότερες ερωτήσεις, μπορείτε να απευθυνθείτε στη φαντασία τους: «Η αγάπη της μαμάς και του μπαμπά βάζει το μωρό εκεί μέσα». Ή «ο Θεός βάζει το μωρό στην κοιλιά της μαμάς». Μια καλή προσέγγιση είναι να απαντήσετε σε ό,τι ζητούν με απλές και τίμιες απαντήσεις. Αν χρειάζονται περισσότερες πληροφορίες, μπορείτε να απαντήσετε σε αυτές με βάση το τι κρίνεται κατάλληλο για την ωριμότητά τους.\nΗλικίες 6 έως 8 ετών.\nΚαθώς το παιδί σας εισέρχεται στο Δημοτικό σχολείο, η αναπαραγωγή των φυτών, μπορεί να χρησιμεύσει ως αναλογία για το πώς ένα μωρό μεγαλώνει ενώ ξεκινά σαν ένας μικρός σπόρος. Αυτό μπορεί π.χ. να γίνει επί τη ευκαιρία της εγκυμοσύνης μιας φίλης. Κρατήστε τις απαντήσεις σε απλό επίπεδο: «Η αγάπη της μαμάς και του μπαμπά κάνει τον σπόρο για το μωρό. Ο μπαμπάς έχει ένα σπόρο και η μαμά έχει ένα δικό της και όταν οι δύο ενώνονται μαζί, δίνουν ένα μικρό μωρό μέσα στην κοιλιά της μαμάς».\nΜερικά περίεργα παιδιά μπορεί να ρωτήσουν για τους μηχανισμούς: «Πώς έρχονται κοντά ο σπόρος του μπαμπά και της μαμάς;». Μπορείτε να συνεχίσετε να χρησιμοποιείτε τη μεταφορά: «Η μαμά και ο μπαμπάς έχουν μια δική τους ειδική αγκαλιά που βάζει το σπόρο στην κοιλιά της μαμάς». Ή μια πιο άμεση απάντηση: “Tα αγόρια και τα κορίτσια έχουν διαφορετικά μέρη του σώματος, θυμάσαι; Λοιπόν, τα διαφορετικά κομμάτια στο σώμα της μαμάς και του μπαμπά ενώνονται σαν τα κομμάτια του παζλ και τα δύο σποράκια έρχονται κοντά και κάνουν ένα μικροσκοπικό μωρό που μπαίνει στη κοιλιά της μαμάς του».\nΑπό 8 έως 11 ετών.\nΣε αυτή την ηλικία, τα παιδιά είναι έτοιμα για περισσότερες εξηγήσεις. Οι συνομιλίες θα πρέπει να γίνονται με φυσικότητα όταν μιλάμε για το πώς αλλάζει το σώμα ενός κοριτσιού, ή αγοριού, για το πώς το παιδί πρέπει να ντυθεί κατάλληλα, για τους τρόπους με τους οποίους τα αγόρια και τα κορίτσια μπορούν να επικοινωνήσουν ή μέχρι πιο σημείο θα αγγίξουν ο ένας τον άλλον.\nΒοηθούμε το παιδί μας να διαμορφώσει σαφή άποψη για τα σωματικά όρια.\nΕάν το παιδί σας ΔΕΝ έχει ξεκινήσει τη συζήτηση για το πώς γίνονται τα μωρά έως την ηλικία των 10 ετών, και το παιδί είναι εκτεθειμένο σε ερεθίσματα, ίσως είναι ανάγκη να την ξεκινήσετε εσείς. Μην περιμένετε να έρθουν σε σας από μόνα τους. Αυτό είναι ένα πολύ σημαντικό θέμα για να το αφήσετε να σας ξεφύγει.\nΈρευνες έδειξαν ότι η μέση ηλικία κατά την οποία τα αγόρια, αλλά και τα κορίτσια εκτίθενται τυχαία στην πορνογραφία είναι περίπου τα 12 έτη και συχνά νωρίτερα, επομένως είναι σημαντικό να γίνει η συζήτηση για το σεξ, το σκοπό και τις προϋποθέσεις του, καθώς και τους κινδύνους της πορνογραφίας, πριν από αυτή την ηλικία για να τα προστατεύσετε από τη ζημία.\nΤο διδάσκουμε πώς να αποφεύγει τις καταστάσεις που τους δημιουργούν δυσφορία. Επιστρατεύουμε στην προσπάθειά μας και άλλα έμπιστα άτομα και εντάσσουμε το παιδί σε παράπλευρες δραστηριότητες. Με αυτές αγοράζουμε χρόνο και ωριμότητα.\nΗλικίες 12 έως 15 ετών.\nΣτην αρχή της εφηβείας τους τα παιδιά έχουν μεγαλύτερο ενδιαφέρον για ρομαντισμό. Οι συζητήσεις σε αυτή την ηλικία θα πρέπει να επικεντρώνονται περισσότερο στην ποιότητα της σχέσης. Θα μάθουν πως η αληθινή αγάπη είναι το να κάνεις τον εαυτό σου και τη φροντίδα σου δώρο στον άλλο και όχι να τον χρησιμοποιείς για να ικανοποιήσεις την αγάπη για τον δικό σου εαυτό. Η ψεύτικη αγάπη αναζητά ένα άλλο άτομο για να ικανοποιήσει εγωιστικούς σκοπούς, όπως η δημοτικότητα, η ευχαρίστηση της παρέας, η εμπειρία του σεξ ή το συναισθηματικό ανέβασμα που συνοδεύει το να είσαι με ένα σύντροφο.\nΕίναι χρήσιμο να έχει ο γονέας συνομιλίες με αφορμή κάτι που συνέβη στο σχολείο ή σε κάποιον γνωστό. Μπορούν να συζητηθούν παραδείγματα αληθινής αγάπης από την πραγματική ζωή, για να λειτουργούν ως πρότυπα.\nΔύο μηνύματα που μπορείτε να μεταδώσετε σε αυτήν την ηλικία περιλαμβάνουν:\n1) Ότι με το σώμα μας μιλάμε: Η σεξουαλική σχέση είναι η μεγαλύτερη σωματική προσέγγιση, η ένωση ουσιαστικά δύο ανθρώπων. Εάν η εγγύτητα αυτή είναι προσωρινή και ευκαιριακή αποτελεί ένα μεγάλο ψέμα του ενός προς τον άλλο.\n2) Πόσο άδικο είναι ότι με την επαφή μπορεί να προκύψει ένα μωρό χωρίς ο πατέρας ή η μητέρα να έχουν αφοσιωθεί και δεσμευθεί απέναντι στο νέο μωρό.\nΜπορείτε να ρωτήσετε τον νεαρό έφηβό σας: «Θα ήθελες να είχες μόνο μια μητέρα και όχι πατέρα; Θα ήθελες να είχες εγκαταλειφθεί σε κάποιο ίδρυμα ή σκοτωθεί με την άμβλωση; Ο γάμος είναι ο καλύτερος τρόπος για να εξασφαλιστεί ότι ένα μωρό έχει και τους δύο γονείς για όλη του τη ζωή. Όταν δύο άνθρωποι παντρεύονται, ανακοινώνουν ο ένας στον άλλον και σε όλη την οικογένεια και τους φίλους τους ότι θα είναι πιστοί και θα παραμείνουν μαζί, έτοιμοι να αναθρέψουν τα παιδιά που θα έλθουν». Δεν δίνουν αυτές τις υποσχέσεις μεταξύ τους ιδιωτικά. Το κάνουν μπροστά στο Θεό, στους δικούς τους ανθρώπους και δηλώνεται και στο κράτος. Αυτό το πράγμα που ονομάζεται «γάμος» είναι ο καλύτερος τρόπος να εξασφαλισθεί ότι οι άνδρες και οι γυναίκες θα μείνουν ο ένας κοντά στον άλλο και να βοηθήσουν στην ζωή και την καλή ανατροφή των παιδιών που δημιουργούν.\nΟι συζητήσεις για θέματα όπως αυτά, θα βοηθήσουν τον/την έφηβο να καταλάβει γιατί οι κανόνες και τα όρια έχουν νόημα. Θα εξηγήσετε με ειλικρίνεια και απλότητα τα αισθήματά σας, τη θέση σας με βάση τις θρησκευτικές σας πεποιθήσεις, τις εμπειρίες σας, τους κινδύνους στην υγεία, τις προσδοκίες σας από αυτούς, τις σκέψεις σας σχετικά με τον ερχομό ενός παιδιού και το απαράδεκτο της άμβλωσης και το ότι είναι διαφορετικό πράγμα η σεξουαλικότητα από τον έρωτα και την αληθινή αγάπη.\nΗλικίες 15 έως 18 ετών.\nΣε αυτό το στάδιο, πολλοί έφηβοι έχουν κάποιες πιο κλειστές παρέες.\nΟι γονείς και πάλι θα επαναλάβουν τους γνωστούς κανόνες.\nΣε αυτή την ηλικία ειδικά, ο φόβος έχει τη θέση του και την αξία του. Οι έφηβοι θα πρέπει να γνωρίζουν τους κινδύνους και την αποφυγή των σεξουαλικά μεταδιδόμενων λοιμώξεων. Πολλές από τις ασθένειες αυτές είναι ανίατες, θα μεταδοθούν και στον μελλοντικό σύντροφο ή και στα παιδιά που θα γεννηθούν.\nΤα παιδιά πρέπει να γνωρίζουν επίσης τον ισχυρό αρνητικό ρόλο που μπορεί να έχει η σεξουαλική παρόρμηση στη λήψη αποφάσεων. Οι ορμόνες μπορούν να μας ωθήσουν να δράσουμε, μερικές φορές ενάντια στη καλύτερη απόφασή μας. Αν οι έφηβοι βάλουν τον εαυτό τους σε θέση όπου οι ορμόνες τους αυξάνονται, είναι πολύ δύσκολο να δράσουν με το σωστό τρόπο και το πιθανότερο είναι ότι θα λάβουν μια απόφαση που θα μετανιώσουν αργότερα, όταν θα είναι νηφάλιοι και ήρεμοι.\nΜία μελέτη που βασίζεται στις αναφορές των εφήβων για τα αποτελέσματα του γονεϊκού ελέγχου, δείχνει ότι οι έφηβοι με μέτρια αυστηρούς γονείς είχαν το χαμηλότερο επίπεδο σεξουαλικής δραστηριότητας, ενώ οι έφηβοι με πολύ αυστηρούς γονείς είχαν υψηλότερα επίπεδα και εκείνοι με πολύ ανεκτικούς γονείς είχαν τα πλέον υψηλότερα επίπεδα. Ο γονέας δεν πρέπει μόνο να βάζει κανόνες, αλλά να λειτουργεί ως αγαπητός οδηγός και συνομιλητής.\nΓια τους γονείς και τα παιδιά που είναι πιστά μέλη της Εκκλησίας μας, είναι καθοριστικός ο ρόλος και η βοήθεια που δίνει ο ιερέας και πνευματικός πατέρας του νέου, η προσευχή και η χάρη των Μυστηρίων της Εκκλησίας μας, παράλληλα με την προσπάθεια της οικογένειας. Η ζωή μέσα στην Εκκλησία και η ένταξη του νέου σε δικές της ευχάριστες και ομαδικές δραστηριότητες στηρίζουν πολύ το παιδί, το κοινωνικοποιούν σε ένα σωστό περιβάλλον και το καθιστούν έναν ολοκληρωμένο, ψυχικά υγιή άνθρωπο, σύντροφο και γονέα.\nΤα παιδιά μας έχουν ανάγκη από καθοδήγηση στο ζήτημα της σεξουαλικής τους αγωγής. Τα προτεινόμενα σχολικά προγράμματα Ολοκληρωμένης Σεξουαλικής Εκπαίδευσης, για τα παιδιά που επιθυμούν να δημιουργήσουν μια σταθερή μονογαμική σχέση και οικογένεια, είναι εντελώς ακατάλληλα και έξω από τη διδασκαλία της Ορθόδοξης Εκκλησίας. Το «Μαμά Μπαμπάς και Παιδιά» καλεί τους γονείς να χρησιμοποιήσουν όλα τα νόμιμα μέσα, να μην αποδεχθούν ούτε μία ώρα ενημέρωσης από τα προτεινόμενα προγράμματα και να αναλάβουν οι ίδιοι να δώσουν αγωγή και παράδειγμα στα παιδιά τους.\nΠηγές που χρησιμοποιήθηκαν για τη υποστήριξη της δράσης των γονέων:\nΕνημερωτικές πηγές για τα σχολικά προγράμματα σεξουαλικής εκπαίδευσης στην Ελλάδα.\nΕτικέτες: Σεξουαλική Διαπαιδαγώγηση, Βιντεοθήκη


Νότες Λογοτεχνίας: Η Λένα Μαντά στην Κομοτηνή\nΆλλη μια επιτυχημένη βιβλιοπαρουσίαση των «Εκδόσεων Ψυχογιός» (σε συνεργασία με το Βιβλιοπωλείο BOOKSTOP) πραγματοποιήθηκε στην ιστορική και φιλόξενη «Λέσχη Κομοτηναίων», το βράδυ της Τρίτης 12 Ιουνίου 2018.\nΗ Λένα Μαντά παρουσίασε το τελευταίο της μυθιστόρημα, με τίτλο «Ζωή σε πόλεμο», σε μία αίθουσα κατάμεστη από τις πιστές αναγνώστριές της. Το αναγνωστικό κοινό της δημοφιλούς συγγραφέως είναι ως επί το πλείστον γυναίκες. Όλων των ηλικιών. Γυναίκες που ταξιδεύουν με τις ιστορίες ζωής της Μαντά και βρίσκουν πολλά κοινά στοιχεία με τις δικές τους καθημερινές στιγμές.\nΗ συγγραφέας των 1,8 εκατομμυρίων αντιτύπων πήρε το μικρόφωνο, όρθια και μόνη της (χωρίς παρουσιαστές-συντονιστές και άλλους ομιλητές, όπως συμβαίνει συνήθως σε βιβλιοπαρουσιάσεις), ξεκίνησε να μιλάει για το πρόσφατο βιβλίο της. Δηλαδή… για τη σχέση με τη μητέρα της και τα παιδικά – εφηβικά της χρόνια, για τα οποία γράφει στο «Ζωή σε πόλεμο».\nΠαρακολουθώντας την –για πρώτη φορά οφείλω να ομολογήσω- ένιωσα πως συζητά με τις φίλες της, πίνοντας καφέ. Στον λόγο της κυριαρχεί το στοιχείο του αυτοσαρκασμού. Ο τρόπος που παρουσίαζε τις προσωπικές της εμπειρίες και μνήμες ήταν απλός, κατανοητός και άμεσος. Και κάπως έτσι γράφει (ένα μικρό απόσπασμα από τον επίλογο, σ. 477).\n"Λέω πάντα ένα αγαπημένο μου ρητό: Είμαι εγώ καθετί που μου έχει τύχει... Το ίδιο κι εκείνη. Διαμορφώθηκε από τις καταστάσεις, ο χαρακτήρας της αλλοιώθηκε ή τροποποιήθηκε. Πολέμησε σκληρά όλους. Ακόμα κι εμένα. Και εγώ με τη σειρά μου διαμορφώθηκα σύμφωνα με όσα μου έτυχαν. Μεγάλο μέρος μου το οφείλω σ' εκείνη. Όχι μόνο επειδή ως μητέρα μου έδωσε ζωή, αλλά γιατί μου έμαθε πως η ζωή είναι πόλεμος. Με τη σκληρότητά της με σφυρηλάτησε, κι όσο κι αν δεν το παραδέχτηκα ποτέ, τελικά της μοιάζω περισσότερο απ' όσο θα ήθελα...".\nΗ συγγραφέας και ο βιβλιοπώλης Δ. Μπασδάνης\nΛένα Μαντά - Ζωή σε πόλεμο - Εκδόσεις Ψυχογιός (Μάιος 2018)\nΗ Λ. Μ. γεννήθηκε στην Κωνσταντινούπολη αλλά ήρθε στην Ελλάδα σε μικρή ηλικία. Σπούδασε νηπιαγωγός χωρίς ποτέ να θελήσει να ασκήσει το συγκεκριμένο επάγγελμα. Επί τρία χρόνια είχε δικό της θίασο κουκλοθέατρου, με έργα δικής της συγγραφής. Έχει δημοσιεύσει άρθρα σε τοπικές εφημερίδες και για δύο χρόνια διετέλεσε διευθύντρια προγράμματος σε ραδιοφωνικό σταθμό των βορείων προαστίων. Είναι παντρεμένη, έχει δύο παιδιά και μένει μόνιμα στο Καπανδρίτι. Βραβεύτηκε «Συγγραφέας της Χρονιάς» το 2009 και το 2011 από το περιοδικό Life & Style. To 2016 της απονεμήθηκε το Βραβείο Κοινού των βιβλιοπωλείων PUBLIC, στην κατηγορία «Ηρωίδα-Έμπνευση», για το μυθιστόρημά της ΜΙΑ ΣΥΓΓΝΩΜΗ ΓΙΑ ΤΟ ΤΕΛΟΣ.\nΓια περισσότερα βιβλία των "Εκδόσεων Ψυχογιός" εδώ και εδώ!


e-maistros.gr – 4o Midsummer Pan Festival – Ένα μεγάλο φεστιβάλ στην Άρτα !\n18/07/2014 σε 10:44\n25 – 26 & 27 ΙΟΥΛΙΟΥ, Ένα μεγάλο φεστιβάλ στην Άρτα\nΓΙΑΝΝΗΣ Α ΓΓΕΛΑΚΑΣ\nΈνας από το υς σπουδαιότερους κιθαρίστες και συνθέτες της ελληνικής μουσικής σκηνής, ο Μπάμπης Παπαδόπουλος θα εμφανιστεί το Σάββατο 26 Ιουλίου στον Ορφέα.\nΚΥΡΙΑΚΗ 27 ΙΟ ΥΛΙΟΥ / 10 μ.μ.\nΓια 3η συνεχή χρονιά, στα πλαίσια του η Κυριακή είναι αφιερωμένη στο ρεμπέτικο τραγούδι. Η γνωστή σε όλους μας αρτινή τραγουδίστρια Βάσω Φλώρου και ο Κώστας Κλαφoύνης έχουν αναλάβει την επιμέλεια και την οργάνωση ενός γνήσιου ρεμπέτικου γλεντιού στον «Ορφέα». Τραπεζάκια έξω, στήνουμε το πάλκο, καλή παρέα και γλέντι μεχρι το πρωί. Θα συμμετέχουν γνωστοί αρτινοί (και όχι μόνο) καλλιτέχνες και μουσικά σχήματα.


Πιο hatchback αυτοκίνητο θα περνάτε εσείς με 4.000 euro? | 4Troxoi Forum\nΠιο hatchback αυτοκίνητο θα περνάτε εσείς με 4.000 euro?\njohnnybeck100 last edited by\nΌπως γράφω και πιο πάνω θα ήθελα τα φώτα σας σχετικά με την αγορά ενός αυτοκινητου. Θα ήθελα να μου πείτε εσείς αν ήσασταν στη θέση μου και ήσασταν 19 ετών τι αυτοκίνητο θα διαλέγατε να πάρετε με 4.000 euro, κατά προτίμηση hatchback δηλαδή νεανικό αμαξάκι όχι κάνα οικογενειακό μεγάλο... Η γνώμη σας μετράει πολύ είναι το πρώτο αμάξι που θα πάρω και είμαι πολύ αγχωμένος γιατί δεν ξέρω τι να πάρω και αν θα αξίζει τα λεφτά του η θα μου βγει κάνα σαράβαλο και θα τρέχω στα συνεργεία...\nΜπορείς να πάρεις ένα ΖΧ με λιγότερα από 2.000 και να κρατήσεις τα λεφτά τα υπόλοιπα για το επόμενο αυτοκίνητο. Να μάθεις, να πειραματιστείς μιας και είσαι νέος ακόμα οδηγός. Αν θέλεις κάτι της προκοπής, μπορείς να βάλεις στην ΖΧ καλά λάστιχα, να της κάνεις και ένα καλό σουλούπωμα με φρένα, αμορτισέρ, κινητήρα και θα είσαι τζετ.\nΠαίρνεις και πιο φρέσκα μοντέλα από ZX πάτερ...\nΑν δεν κάνω λάθος θα μιλάς για Citroen ZX έτσι? Πολύ καλή η ιδέα σου για πρώτο αυτοκίνητο αλλα επειδή οδηγάω ενάμισι χρόνο τώρα το αυτοκίνητο του πατέρα μου γιαφτο κοιτάω σε τίποτα πιο καινούριο για να κάνω και καμια μια βελτίωση εμφανισιακά(και μονο) κοίταγα για κάνα Audi A3 του 98 η κάνα Seat Leon του 2001 αλλα και πάλι υπάρχουν και αλλα αμάξια πολύ καλύτερα με τα ίδια λεφτά για αυτό το λόγο ψάχνομαι τόσο...\nΟ χρήστης JohnnyBeck100 έγραψε:\nγια να κάνω και καμια μια βελτίωση εμφανισιακά(και μονο)\nΚοίτα μην το παρακάνεις μόνο, γιατί το παραδίπλα τοπικό καραδοκεί.\nΠείτε ρε παιδιά κάνα καλο αμαξάκι... Το A3 του 98 σε 1.6 πως σας φαίνεται?\nΜάλιστα κύριε 'taurus'...\nΔιακριτική αεροτομή ενώ βρίσκεις και skirts αν θέλεις, ζάντες υπάρχουν αρκετές, γενικά μπορείς να χρησιμοποιήσεις τη φαρέτρα του ZX Rallye Raid.\nΣε τι μπορεί να είναι πιο προηγμένο ένα σύγχρονο αυτοκίνητο σε σχέση με την ΖΧ;\nΜια εσυ ,μια ο Θωμας ,μια διαφοροι αλλοι στο θεμα του Γιωργακη.. Τι να πω..\nΤι εχετε παθει ολοι με αυτο το μπουρδελο το zx ,3 μερες τωρα..??\nΉ ακόμα- ακόμα σκέψου το εξής πακέτο:\nπίσω αποστάτες (στους κερνάει ο ζαντάς)\nΚινητήρας isuzu 1.6 ~500€\nΔώσε και αλλά 2 κατοσταρικα για σποιλερακια και βγήκες με 3k\nSent from my dying john's phone\nΠαω να ξερασω..\nΔεν φαντάζομαι να θέλει να το τρακάρει.\nΑυτο στο video δεν ειναι τιποτα...\nτωρα πλάκα κάνεις η το εννοείς??\nκαι θα έχεις κάτι σαν zx που θα το βλέπει πιο πολύ ο μάστορας παρά εσύ...\nΣτην ηλικία σου θα κοιτούσα κάτι σε σούπερμίνι ή παλαιότερο κουποειδές και όχι τρίθυρο μικρομεσαίο χατσμπακ! Αν πας σε γρήγορο μάλλον θα πετύχεις κάτι 'φαγωμένο' από τους προηγούμενους ιδιοκτήτες!\nΓια μένα ψάξε κάτι σε σπορτιφ τρίθυρο σούπερμίνι της περιόδου 2003-2005! Θα μπορούσε να είναι το ίμπιζα,το πόλο το πούντο, το 206 και η δικές μου επιλογές το κολτ και το κλιό!Ότιι και να επιλέξεις καλά χιλιόμετρα!


Μαθήματα ζωής από τον Φρόυντ: Μπρετ Καρ\nΣυγγραφέας: Μπρετ Καρ\nISBN-13: 9789601658612 9789601658612\nISBN-10: 9601658610 9601658610\nΚατηγορίες: Κοινωνικές και ανθρωπιστικές επιστήμες, Αυτοβελτίωση\nΤιμή στα βιβλιοπωλεία: 5,31 €\n-- ΑΠΟΣΤΟΛΕΣ ΚΑΘΗΜΕΡΙΝΑ --\nΠαράδοση χέρι-με-χέρι Χολαργό.\nΕκδοση 2017. Καθαρές σελίδες. Καμια σημείωση. Καμία τσάκιση. --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.


Η Daily Mail «σφάζει» Μέγκαν Μαρκλ - Χάρι!\nΙουλ 06, 2020 Hits:7 ΚΟΣΜΟΣ\nΆρθρο-κόλαφος της Daily Mail\nΗ νέα τραγωδία μπορεί να προκαλέσει ανεπανόρθωτες ζημιές στην μοναρχία\nΚαι τώρα, έχοντας επιζήσει από αρκετές βασιλικές κρίσεις, συμπεριλαμβανομένου του θανάτου της πριγκίπισσας Νταϊάνας το 1997, η αυτού μεγαλειότητα έρχεται αντιμέτωπη με μία άλλη που θα μπορούσε να προκαλέσει δυνητικά ανεπανόρθωτες ζημιές στην μοναρχία. Και δεν το λέω αυτό ελαφρά την καρδία.\nΧωρίς να κάνω λάθος, ο Χάρι και η Μέγκαν Μαρκλ με την απόφασή τους αυτή προκαλούν έναν σεισμό που θα κλονίσει τα ίδια τα θεμέλια της βασιλικής οικογένειας, ειδικά την στιγμή που έρχεται τόσο σύντομα, αφότου ο πρίγκιπας Άντριου παραιτήθηκε εξαιτίας της φιλίας του με τον φίλο και δισεκατομμυριούχο παιδόφιλο Τζέφρεϊ Επστάιν. Και όπως έκανε με τον δεύτερο γιο της, η βασίλισσα πρέπει να κινηθεί γρήγορα και αποφασιστικά για να βάλει ένα τέλος σε αυτή την κρίση. Πώς στο διάολο έχει φτάσει σε αυτό το σημείο μόλις δύο χρόνια μετά από έναν γάμο που χαιρετίστηκε με παγκόσμιο ενθουσιασμό και έπαινο;\nΠοιος φταίει για όλα αυτά; Η χειριστική Μέγκαν Μαρκλ που πατά επί πτωμάτων για να πετύχει τον στόχο της\nΔύο λέξεις: Μέγκαν Μαρκλ.\nΔεν έχω κρύψει την αρνητικότητα και την δυσπιστία μου για την Μέγκαν Μαρκλ. Ήμασταν φίλοι για λίγο καιρό, ή τουλάχιστον έτσι νόμιζα. Είπε στον κόσμο με δημόσια tweets της (τώρα διαγραμμένα) για την γνωριμία μας, προτού καν οι περισσότεροι άνθρωποι στην Βρετανία ακούσουν το όνομά της, και ενώ με ρωτούσε σε μια τοπική παμπ για συμβουλές για τα μέσα ενημέρωσης. Αλλά από την στιγμή που γνώρισε τον πρίγκιπα Χάρι, με πέταξε πιο γρήγορα και από μία τσίχλα, κολλημένη στο κάτω μέρος των Louboutin τακουνιών της. Για κάποιο διάστημα συνέχισα να την υποστηρίζω δημόσια, αρνούμενος να πιστέψω πως κάποιος που φαινόταν τόσο ωραίο και κανονικός, θα μπορούσε να είναι τόσο αδίστακτος.\nΝέα κρίση για την βασίλισσα Ελισάβετ που μπορεί να ταράξει τα νερά της βρετανικής μοναρχίας\nΑλλά δεν είχα ποτέ ξανά νέα της και όταν την είδα να κάνει το ίδιο στον ίδιο της τον πατέρα, τον Τόμας, συνειδητοποίησα πως αυτό είναι που κάνει η Μέγκαν Μαρκλ όταν οι άνθρωποι δεν της είναι πλέον χρήσιμοι ή μπορεί να δημιουργήσουν προβλήματα στο δρόμο για ένα μεγαλύτερο έπαθλο\nΓια να το θέσω ωμά, είναι μια χειριστική γυναίκα που έκλεψε την καρδιά του Χάρι και χρησιμοποίησε την τυφλή αγάπη του ως πλατφόρμα για να καταστρέψει όλα όσα τον είχαν κάνει μέχρι τώρα αγαπητό.\nΗ Μέγκαν Μαρκλ απομάκρυνε τον Χάρι από όλους\nΠροκάλεσε μια τεράστια διαμάχη μεταξύ του Χάρι και του Γουίλιαμ. Κατέστρεψε την φήμη του Χάρι που θεωρούνταν ένα εύθυμο άτομο, ξένοιαστη ψυχή, μετατρέποντάς τον σε μίζερο. Και τώρα τον απομάκρυνε από την αγαπημένη του γιαγιά, την βασίλισσα Ελισάβετ. Κανένα από αυτά δεν με εξέπληξε. Η Μέγκαν Μαρκλ κάνει τέτοιου είδους πράγματα σε όλη την ενήλικη ζωή της. Έχει αποκηρύξει το 99% της δικής της οικογένειας. Έχει απομακρυνθεί από πολλούς παλιούς φίλους της. Έχει ξεφορτωθεί τον πρώην σύζυγό της όταν «γεύτηκε« την τηλεοπτική ζωή. Και το πρώην κορίτσι του τηλεπαιχνιδιού Deal, τα έκανε όλα αυτά χωρίς να ρίξει ούτε μία ματιά πίσω της. Τίποτα δεν έλεγε περισσότερα από την ημέρα του γάμου της, για τον εγωιστικό χαρακτήρα της, όσο η λίστα των διάσημων φίλων της όπως η Όπρα Γουίνφρεϊ και ο Τζορτζ Κλούνεϊ που βρέθηκαν μπροστά μπροστά στην τελετή, στις θέσεις που συνήθως βάζει κάποιος την οικογένειά του.\nΜόνο η μητέρα της, Ντόρια, είχε την δυνατότητα να καθίσει μαζί με τις διασημότητες, με τα υπόλοιπα μέλη της οικογένειας Μαρκλ να μένουν στα σπίτια τους για να παρακολουθήσουν από την τηλεόραση το γάμο.\nΕίχα ένα γεύμα με έναν καλό φίλο του Χάρι λίγο καιρό μετά τον γάμο και μου είπε πως τόσο αυτός όσο και άλλοι στενοί φίλοι του πρίγκιπα είχαν εκπλαγεί που δεν είχαν προσκληθεί στη θεαματική γαμήλια δεξίωση και απογοητεύτηκαν ακόμη περισσότερο όταν ανακάλυψαν πως αντί αυτών, είχαν προσκληθεί διασημότητες. «Συνειδητοποιήσαμε τότε ότι η Μέγκαν κρυβόταν πίσω από όλα αυτά» μου είπε.\nΌπως ακριβώς είχε πει ο Χάρι στους αυλικούς λίγες ημέρες πριν τον γάμο κατά την διάρκεια ενός καβγά:«Αυτό που θέλει η Μέγκαν, θα το έχει».\nΚαι τώρα θέλει και την πίτα ολόκληρη και τον σκύλο χορτάτο. Η Μέγκαν Μαρκλ θέλει να ζήσει την ζωή της ως διασημότητα, αλλά έχοντας και όλα τα καλά της βασιλικής οικογένειας, όπως τα πολυτελή ταξίδια, τις κινηματογραφικές πρεμιέρες, τα φιλανθρωπικά γκαλά και τα; πάρτι του Χόλιγουντ. Αλλά δεν θέλει να λερώσει τα χέρια της όταν θα πρέπει να κάνει τα εγκαίνια ενός Stoke-on-Trent μια βροχερή Τετάρτη. Αυτό είναι για τους μικρούς βασιλικούς και όχι για μία σούπερ σταρ πριγκίπισσα όπως αυτή.\nΤι ξεχνάει όμως η Μέγκαν Μαρκλ\nΑυτό που η Μέγκαν Μαρκλ έχει ξεχάσει ή απλά δεν καταλαβαίνει είναι ότι αυτή και ο Χάρι δεν είναι σημαντικοί βασιλικοί, είναι μικρότεροι παίκτες με καμία πιθανότητα να βρεθούν στον θρόνο. Το μεγαλύτερο αστέρι της βασιλικής οικογένειας είναι η βασίλισσα Ελισάβετ -ακολουθούμενοι από τον γιο της, πρίγκιπα Κάρολο και κατόπιν τον μεγαλύτερο γιο του, πρίγκιπα Γουίλια, Είναι το συνταγματικό μέλλον της μοναρχίας, και όχι η Μέγκαν Μαρκλ και ο Χάρι.\nΗ Μέγκαν Μαρκλ απομάκρυνε τον Χάρι από όλους και από όλα αμέσως μετά τον γάμο της\nΑλλά αυτό που με ανησυχεί πραγματικά είναι ότι το ίδιο το μέλλον της μοναρχίας μπορεί να βρεθεί σε σοβαρό κίνδυνο αν αυτοί οι δύο αποστάτες γίνουν ένα ζευγάρι ανταγωνιστικών πρωταγωνιστών που θα γοητεύουν τον πλανήτη ενεργώντας σαν να είναι αυτοί οι βασιλείς, κάνοντας ότι στο διάολο θέλουν, χρησιμοποιώντας την βασιλική φήμη τους και καταστρέφοντας τον βασιλικό οίκο.\nΔεν μπορεί να συμβεί κάτι τέτοιο. Κανείς δεν λέει στην βασίλισσα Ελισάβετ τι να κάνει. Είναι η πιο ισχυρή γυναίκα και το πιο σεβαστό πρόσωπο στην Βρετανία. Και αυτή την στιγμή, αντιμετωπίζει μια άμεση απειλή για όλα όσα έχει εργαστεί τόσο σκληρά να διατηρήσει. Η εκπληκτικά μαγική και εγωιστική μάστιγα του Χάρι και της Μέγκαν Μαρκλ πρέπει να κοπεί και να τους απολύσει από την βασιλική οικογένεια. Ξεφορτώσου από αυτές τις τρελαμένες με την οικολογία, γεμάτες αυταπάτες βδέλλες Κυρία μου, προτού να είναι πολύ αργά.\nΙουλ 05, 2020 Hits:104 ΠΡΩΤΟΣΕΛΙΔΑ\nΙουλ 05, 2020 Hits:54 LIFE STYLE


Καταγγελία για κακομεταχείριση ζώων στο Ωραιόκαστρο-Τι απαντούν οι υπεύθυνοι - oraiokastro 24 Η ενημέρωση δεν έχει ώρα\nΑρχική ΤΟΠΟΥ ΝΕΑ ΩΡΑΙΟΚΑΣΤΡΟ Καταγγελία για κακομεταχείριση ζώων στο Ωραιόκαστρο-Τι απαντούν οι υπεύθυνοι\nΚαταγγελία για κακομεταχείριση ζώων στο Ωραιόκαστρο\nΤο oraiokastro24 επικοινώνησε με τον υπεύθυνο της εταιρείας που έχει αναλάβει την υλοτόμηση και μας εξήγησε ότι τα συγκεκριμένα άλογα και μουλάρια είναι ζώα εργασίας και όχι κατοικίδια. Η δουλειά τους είναι να μεταφέρουν τα ξύλα όπως ορίζει η νομοθεσία. Τα ζώα είναι ακριβά και είναι τα εργαλεία της δουλειάς τους, χωρίς αυτά δεν θα μπορούν να εργαστούν. Ως μέσα εργαλεία δουλειάς τα ζώα τα φροντίζονται ως προς τη σίτιση τους και τους ιατρικούς τους ελέγχους.\nΠροηγούμενο άρθροΚΥΑ για Εκκλησίες: Παρατείνονται μέχρι 21 Αυγούστου τα περιοριστικά μέτρα για τον κορονοϊό\nΕπόμενο άρθροΧωρίς νερό τώρα σε Ωραιόκαστρο,Πολίχνη και Θεσσαλονίκη


GNTM Castings: Στην Κύπρο οι πρώτες auditions - Οι πρώτες δηλώσεις και αποκλειστικά πλάνα\n23 ΜΑΪ́ΟΥ 22 - 17:29\nΣτα auditions του GNTM στην Κύπρο “συνάντησε” ο φωτογραφικός φακός του Hello Cyprus την Κωνσταντίνα Ευριπίδου, η οποία φαίνεται να έχει αναλάβει ένα σημαντικό ρόλο – μυστήριο στο φετινό πολυσυζητημένο σόου.\nΗ δημοφιλής Κύπρια παρουσιάστρια και ραδιοφωνική παραγωγός σε δήλωσή της, είχε πει πως βρίσκεται σε συζητήσεις με το show χωρίς ακόμα να έχει αποφασιστεί τί και αν θα κάνει κάτι. Πάντως, η ίδια βρέθηκε στα castings στην Κύπρο και είχε διαβουλεύσεις με την παραγωγή την ημέρα διαλογής μοντέλων.\nΔείτε αποκλειστικές φωτογραφίες από τα castings μοντέλων με τις πρώτες υποψήφιες που έφθασαν στο Map Hotel.\nΜαζί με κάποια κορίτσια που είχαν ραντεβού και η Μύριαμ Γεροκώστα η οποία ως coach ήταν μαζί τους.\nΗ ίδια πάντως, σύμφωνα με πληροφορίες, δεν αποκάλυψε τον λόγο που βρισκόταν στα auditions του GNTM!\nΑξίζει να θυμίσουμε, ότι πρόσφατα δημοσιεύματα θέλουν την Κωνσταντίνα Ευριπίδου να δοκιμάζει την τύχη της στην Αθήνα, την ερχόμενη τηλεοπτική σεζόν.\nΔείτε ΑΠΟΚΛΕΙΣΤΙΚΑ την αρχή του GNTM 5 από την Κύπρο και τις πρώτες υποψήφιες που κέντρισαν το ενδιαφέρον της παραγωγής


Το Γεφύρι της Αρτοτίβας στον Εύηνο » AerasNews.gr Next Image\nΑρχική » Το Γεφύρι της Αρτοτίβας στον Εύηνο\n17 Οκτωβρίου 2019 , 11:46\nΤο Γεφύρι της Αρτοτίβας στον Εύηνο\nΤο Γεφύρι της Αρτοτίβας είναι το παλαιότερο που σώζεται σήμερα στον ποταμό Εύηνο, είναι κτισμένο σε θέση μοναδική στο στενότερο σημείο του ποταμού, λίγο πριν συναντήσει τον παραπόταμο του Κότσαλο, πάνω στο παλιό μονοπάτι που συνδέει την Κάτω Χρυσοβίτσα με το Αχλαδόκαστρο (πρώην Αρτοτίβα). Εξυπηρετούσε τις ανάγκες επικοινωνίας όχι μόνο των δύο χωριών αλλά της ευρύτερης περιοχής, της ορεινής ενδοχώρας (Ναυπακτία, Καρπενήσι, Θεσσαλία) με τον κάμπο της Τριχωνίδας, το Μεσολόγγι, τι ς ακτές του Ιονίου.\neuinos_artotiva_01Το καλοκαίρι ο διαβάτης μπορούσε να περάσει και από άλλα σημεία του ποταμού αλλά τον χειμώνα όταν ο Εύηνος είναι «κατεβασμένος» υποχρεωτικά οδηγείται στο Γεφύρι της Αρτοτίβας. Γραπτές μαρτυρίες για το Γεφύρι και ασφαλή χρονολογικά στοιχεία δεν υπάρχουν. Η τοπική παράδοση την ανάγει στα χρόνια της Βενετοκρατίας (1407-1499).\nΩστόσο όμως ο τρόπος κατασκευής του εμφανίζει τα χαρακτηριστικά των ηπειρώτικων γεφυριών της Τουρκοκρατίας. Πιθανότατα στο σημείο αυτό να υπήρχε παλαιότερο γεφύρι λόγω ακριβώς της σημασίας του περάσματος. Το Γεφύρι στη σημερινή του μορφή πρέπει να κατασκευάστηκε κατά το δεύτερο ήμισυ του 18ου αιώνα πι9ανόν από Ηπειρώτες ή και ντόπιους μαστόρους.\n377Το Γεφύρι είναι μονότοξο με άνοιγμα 22,35 μέτρα στο επίπεδο της μέσης στάθμης του νερού . Η άντιγα του τόξου έχει πλάτος 2,20 – 2,40 μέτρα και το πάχος του στο ψηλότερο σημείο είναι 1,00 μέτρο περίπου. Οι δύο πρώτες λιθοσειρές του τόξου από την έδραση του στον βράχο αποτελούνται από λαξευμένους σχιστόλιθους μεγάλου μεγέθους, ενώ στην υπόλοιπη κατασκευή γενικά χρησιμοποιούνται μικροί ακανόνιστοι λίθοι συνδεδεμένοι με ισχυρότατο κονίαμα.\nΤο οδόστρωμα από τα δύο άκρα της Γέφυρας ως την κορυφή προχωρεί με κεκλιμένα πλατύσκαλα πλάτους 0,80 – 1,00 μέτρα περίπου. Η τελική επίστρωση γίνεται καλντερίμι επιμελώς κατασκευασμένο. Στις δυο πλευρές υψώνεται στηθαίο φθάνοντας σε ύφος 0,60 μέτρα που σήμερα είναι κατεστραμμένο στο μεγαλύτερο μήκος του. Το καλντερίμι συνεχίζεται και εκατέρωθεν του Γεφυριού με στηθαίο που προστατεύει την πλευρά του προς το ποτάμι. Μετά το μονοπάτι ακολουθεί την πορεία του χωρίς στηθαίο σε κτίστη βάση επιμελώς διαμορφωμένη .\n376Το Γεφύρι λόγω της στρατηγικής θέσης του υπήρξε θέατρο πολλών σημαντικών μαχών. Νοτιότερα, στην αριστερή πλευρά του ποταμού, υπάρχει απότομος βραχώδης λόφος με το τοπωνύμιο «Καστράκι», που ελέγχει την περιοχή. Φαίνεται πως εδώ υπήρχε κάποιας μορφής τεχνίτη οχύρωση, που συμπλήρωνε την Φυσική. Ιστορικά αναφέρεται ότι στο Γεφύρι έγινε η μάχη του Οπλαρχηγού Ι.Αγγελάκη από το χωριό Αρτοτίβα με τον Γιουσούφ Αράπη το 1818.\nΣτις 26 Φεβρουάριου του 1828, έπειτα από την μάχη του Πλατάνου, όπως αναφέρουν στον αρχιστράτηγο Τσώρτς, οι Έλληνες οπλαρχηγοί με επικεφαλή τον Γ.Μακρή επιτέθηκαν στους Τούρκους στο Γεφύρι της Αρτοτίβας κατορθώνοντας να τους αιφνιδιάσουν και κυνηγώντας τους να τους αναγκάσουν να γυρίσουν στον Πλάτανο όπου και ταμπουρώθηκαν στα σπίτια. Γράφουν στον αρχιστράτηγο: «τους εκαρτερέψαμε και αυτουνούς, μετά την μάχη έξω από το χωριό και τους εδώσαμεν έναν χαλασμό, τρομερόν και τους επήγαμε κυνηγώντας περί τον από τρεις ώρες δρόμον».\nΓέφυρα Αρτοτίβας 1Αυτή είναι η περίφημη μάχη στη Γέφυρα της Αρτοτίβας και από τα παραπάνω στοιχεία προκύπτει ότι ζεστάθηκε η ατμόσφαιρα και ξαναζωντάνεψε η διάθεση των κατοίκων για ανταγωνιστικότητα και λευτεριά. Αποτέλεσμα αυτής της διάθεσης ήταν να ξαναρχίσουν οι εκκαθαριστικές κινήσεις των Κραβαριτών, οι οποίοι ανανεωμένοι και ξακουστοί όργωναν με πάθος της ορεινής επαρχίας αποφασισμένοι να λευτερώσουν τη γη των πατεράδων τους. Η τελευταία μεγάλη μάχη δόθηκε την 11η Οκτωβρίου του 1943 μεταξύ ΕΛΑΣ και ΕΔΕΣ. Το Γεφύρι παρέμεινε σε χρήση μέχρι την δεκαετία του ’50, οπότε και υποκαταστάθηκε από τον νέο δρόμο Θέρμου-Πλατάνου.